title: Pégeia

text:
Pégeia () on kylä ja kunta (Δήμος Πέγειας, "Dímos Pégeias") Páfoksen alueella Kyproksen tasavallassa Kyproksen saarella. Sen väkiluku on (2011).
Pégeia sijaitsee Kyproksen länsirannikolla Akámaksen niemimaan eteläosassa linnuntietä noin 15 kilometriä luoteeseen Páfoksen kaupungista. Kylä on rakennettu rinteeseen noin 200 metrin korkeuteen merenpinnasta. Kylä on ilmeisesti syntynyt venetsialaisvallan aikana, ja sen nimen oletetaan tulevan venetsialaisesta Begian suvusta. Pégeia on itsenäinen kunta vuodesta 1994.


title: Pródromos (Limassol)

text:
Pródromos () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on 123 (vuonna 2011).
Pródromos sijaitsee Tróodos-vuoristossa. Se on rakennettu noin metrin korkeuteen, ja se on Kyproksen korkeimmalla sijaitseva asutus. Kylässä on tarjolla jonkin verran majoitusta.


title: Sotíra (Famagusta)

text:
Sotíra () on kylä ja kunta (Δήμος Σωτήρας, "Dímos Sotíras") Famagustan alueella Kyproksen tasavallassa Kyproksen saarella. Sen väkiluku on (2011).
Sotíran kylä sijaitsee Kyproksen kaakkoisosassa noin seitsemän kilometriä länteen Agía Nápasta. Kunnan alue ulottuu etelärannikolle Agía Théklan rannalle. Rannikolla sijaitsi antiikin aikana Thronoin kaupunki. Nykyisen kylän ”Vapahtajaan” tai ”Pelastumiseen” viittaavaa nimeä on selitetty sekä sillä, että asutus olisi myöhemmin siirretty sisämaahaan turvaan merirosvoilta, tai olevan peräisin paikalla olleesta bysanttilaisaikaisesta Vapahtajan kirkastumisen ("Metamórfosi tou Sotíros") kirkosta.


title: Tséri

text: Tséri () on kylä ja kunta (Δήμος Τσερίου, "Dímos Tseríou") Nikosian alueella Kyproksen tasavallassa Kyproksen saarella. Sen väkiluku on (2011).


title: Tséri

text: Tséri sijaitsee Kyproksen keskiosissa noin 13 kilometriä lounaaseen pääkaupunki Nikosiasta. Se on itsenäinen kunta vuodesta 2012.


title: Jumalatar-liike

text: Jumalatar-liike on nykyaikainen uskonnollinen liike, laajemmassa mielessä erilaisia uskontoja ja käytänteitä sisältävä kulttuurinen ja sosiaalinen virtaus ja liike, jonka keskiössä on naiseus ja naiseuden aspekti jumaluudessa. Liikkeen keskeinen osa on niin sanottu feministinen noituus. Se puolestaan kuuluu laajemman uuspakanuuden piiriin, jonka uskonnoista liikkeen juuret juontavat wicca-liikkeeseen.


title: Jumalatar-liike

text: Nykyaikainen Jumalatar-liike muotoutui 1970-luvulla Yhdysvalloissa feministien piireissä. Innoitusta se sai 1800-luvun ja 1900-luvun alun kansanperinteen tutkijoiden ja kirjailijoiden teorioista muinaisista jumalattaren kulteista ja keskiajalta säilyneestä noituudesta.


title: Jumalatar-liike

text:
Jumalatar-liikkeen innoittajana toimi 1800-luvun kansanperinteen tutkijoiden kuten englantilaisen James George Frazerin näkemys, jonka mukaan vanhoissa eurooppalaisissa kansanperinteissä olisi säilynyt aineksia vanhoista pakanauskonnoista. Näin ajatelleet tutkijat näkivät esikristilliset jumaluudet arkkityyppisinä isä- ja äitijumaluuksina. Jotkin englantilaiset antiikin tutkijat uskoivat, että antiikin kreikkalaisten uskonto oli keskittynyt yhden äitijumalattaren palvontaan ennen muuntautumistaan monijumalaiseksi. Myös saman ajan kaunokirjallisuus on innoittanut myöhempiä wiccan jumalatar- ja jumalatulkintoja.
1900-luvun alussa antiikin erilaiset jumalatar-mytologiat oli erotettu alkuperäisestä kontekstistaan ja yhdistetty suureksi äitijumalatar-hahmoksi, jonka symbolina pidettiin usein Kuuta. Janet Harrisin mukaan esihistoriallisen ajan Euroopassa olivat vallinneet erilaiset jumalatarkultit, ja myös 1950- ja 1960-luvun tutkijoiden parissa oli varsin suosittu teoria, jonka mukaan neoliittisen ajan Euroopassa palvottiin jossain muodossa yhtä ylintä jumalatarta.


title: Jumalatar-liike

text: Yhdysvaltalainen harrastelijafolkloristi ja kirjailija Charles Leland julkaisi vuonna 1899 kirjan "Aradia or The Gospel of The Witches", jonka hän väitti pohjautuneen Firenzessä tapaamaltaan, vanhaan noitasukuun kuuluneelta Maddaleenalta saatuihin tietoihin. Teoksessa esitettiin ajatus vanhan noituususkonnon säilymisestä sekä Jumalattaren merkitys tässä uskonnossa.


title: Jumalatar-liike

text: Englantilaisen Robert Gravesin kaunokirjallinen teos "The White Goddess" (1948) esitteli teorian siitä, miten esihistoriallisessa Euroopassa vallitsi suuren jumalattaren kultti ja matriarkaalinen kulttuuri.


title: Jumalatar-liike

text: Englantilainen egyptologi ja antropologi Margaret Murray esitti kirjassaan "The Witch-Cult in Western Europe" (1921), että keskiajan noitavainojen aikainen noitien uskonto oli ennen muuta hedelmällisyyskultti, ja kuvaili noitien kokoontumisia sekä rituaaleja.


title: Jumalatar-liike

text: Nykyaikaisen wiccan syntyyn ratkaisevasti vaikuttanut englantilainen Gerald Gardner määritteli noituuden ennen kaikkea harmoniseksi luonnonuskonnoksi, jossa noidat palvoivat ylipapittaren johdolla kahta pääjumaluutta sekä kolmessa muodossa ilmenevää hedelmällisyyden jumalatarta. Hän korosti myös Jumalattaren merkitystä, naisen roolia ylipapittarena sekä työskentelyä noitaryhmissä ("coveneissa").


title: Jumalatar-liike

text:
Moderni Jumalatar-liike syntyi Yhdysvalloissa 1960-luvun loppupuolella. Radikaalifeministit ottivat käyttöön noita-sanan kuvaamaan emansipoitunutta naista ja liittivät noitaan vapauden, ilon, hurmion ja positiivisen aggressiivisuuden. Jumalatar-liikkeeseen vaikuttaneita, noituudesta kirjoittaneita 1900-luvun loppupuolen feministejä olivat etenkin Mary Daly, Deirdre English ja Barbra Ehrenreich. Liettualais-yhdysvaltalainen arkeologi Marija Gimbutas tuki 1970-luvulta alkaen vahvasti näkemystä Suuren Jumalattaren kultista vallitsevana Euroopan uskontona ennen kuin Etelä-Aasian aroilta tulleet soturikansat korvasivat patriarkaatillaan ”Vanhan Euroopan” matriarkaalisen jumalatar-kulttuurin. Charlene Spretnak toi James Lovelockin Gaia-hypoteesin Jumalatar-liikkeeseen.
Vuoteen 1978 mennessä Jumalatar-liikkeen keskeiset näkemykset olivat jo muotoutuneet Yhdysvalloissa. Noituus nähtiin erityisesti naisten uskontona ja perinteenä. Liikkeen piirissä oli myös syntynyt omanlaisensa kuva noitavainojen ajasta, jossa noitavainot käsitettiin naisten systemaattisena joukkomurhana, jossa olisi murhattu jopa yhdeksän miljoonaa naista. Merkittäviä feministisen noituus-liikkeen luojia 1970-luvulla olivat unkarilaissyntyinen kalifornialainen Zsuzsanna Budapest sekä yhdysvaltalainen Starhawk, jonka teosta "The Spiral Dance" (1979) on luonnehdittu feministisen noituuden ja Jumalatar-liikkeen perusteokseksi. Teoksessa kiteytyi näkemys Suuren Jumalattaren kultista maailman vanhimpana uskontona. Tämän tyyppistä suuntausta kutsutaan ”uudelleen haltuun otetuksi” ("reclaimed") perinteeksi. Sen rituaaleissa korostetaan luovuutta ja soveltamista: ei muodollisten initiaatioiden, "coven"-hierarkian ja muiden vakiintuneiden rituaalikäytäntöjen merkitystä. Suuntaus korostaa omien voimavarojen löytämistä, ja tyypillisiä rituaaleja ovat erilaiset laulut ja hengitystekniikat. Jumalatar-liikkeen myötä myös ekologiset teemat tulivat varsinaisesti mukaan uuspakanallisiin liikkeisiin.


title: Jean Papineau-Couture

text: Jean Papineau-Couture (12. marraskuuta 1916 Montreal – 11. elokuuta 2000 Montreal) oli kanadalainen säveltäjä ja musiikkipedagogi. Hän oli Guillaume Couturen ja Mercédès Papineaun lapsenlapsi. Hän aloitti pianonsoiton opiskelun äitinsä Marie-Anne Dostalerin johdolla vuonna 1922. Vuosina 1926–1939 häntä opetti Françoise D'Amour. Vuosina 1937–1940 hän opiskeli kontrapunktia Gabriel Cussonin ja vuosina 1939–1940 pianonsoittoa Léo-Pol Morinin johdolla.


title: Jean Papineau-Couture

text: Vuonna 1940 Papineau-Couture pääsi Bostonin New England Conservatoryyn Québecin hallituksen stipendillä opiskelemaan sävellystä Quincy Porterin, orkesterinjohtoa Francis Findlayn ja pianonsoittoa Beveridge Websterin johdolla. Vuosina 1941–1943 häntä opetti Nadia Boulanger Cambridgessa, Massachusettsissa.


title: Jean Papineau-Couture

text: Papineau-Couture toimi Montrealin yliopiston musiikin tiedekunnan dekaanina vuosina 1968–1973. Hän opetti myös The Conservatory of Musicissa. Hänen johdollaan opiskelivat muiden muassa Marcelle Deschênes, Richard Grégoire, Jacques Hétu, François Morel, André Prévost ja Gilles Tremblay. Säveltäjänuransa aikana Papineau-Couture sai vaikutteita muun muassa impressionismista ja uusklassisesta tyylistä. Hänen teoksiinsa kuuluu muun muassa piano- ja kamarimusiikkia. Hän myös kirjoitti lukuisia artikkeleita ja kirja- sekä levyarvosteluja.


title: Jean Papineau-Couture

text: Papineau-Couturen vaimo oli kirjailija Isabelle Papineau-Couture. Huilisti François Papineau-Couture on hänen poikansa.


title: Nina Rahkola

text: Nina Maarit Rahkola (s. 6. huhtikuuta 1984 Nakkila) on suomalainen toimittaja ja media-alan yrittäjä. Hän on MTV3:n Huomenta Suomen juontaja.


title: Nina Rahkola

text: MTV:llä syksyllä 2017 esitetyssä dokumenttiohjelmien sarjassa nimeltä Say What Rahkola kiersi toimittajana eri puolilla maailmaa. Say what voitti vuoden 2017 Kouran uutis-, urheilu- ja ajankohtaissisältöjen sarjan pääpalkinnon. Hänen dokumenttisarjansa on ollut ehdolla Venla-palkinnon saajaksi.


title: François Papineau-Couture

text: François Papineau-Couture (s. 1. huhtikuuta 1953 Montreal) on kanadalainen soitinrakentaja ja huilisti. Hän sai vuonna 1972 taiteiden kandidaatin arvon Montrealin yliopistosta ja vuonna 1977 musiikin kandidaatin arvon samaisesta opinahjosta. Opiskeltuaan huilunsoittoa hän vietti vuoden Lontoossa opiskellen näppäiltävien kosketinsoitinten rakentamista John Rawsonin johdolla. Hän on muun muassa työskennellyt Pariisin konservatorion soitinmuseossa. Vuosina 1979–1987 hän omistautui 1600–1700-lukujen italialaisten, englantilaisten ja ranskalaisten koulukuntien instrumentteihin pohjautuvien spinettien ja cembalojen rakentamiselle.


title: François Papineau-Couture

text: Papineau-Couture meni naimisiin kontra-altto Madeleine Jalbertin kanssa. Hänen vanhempansa olivat säveltäjä Jean Papineau-Couture ja kirjailija Isabelle Papineau-Couture.


title: DAF (täsmennyssivu)

text: DAF tai Daf voi viitata:


title: León Zuckert

text: León Zuckert (4. toukokuuta 1904 Poltava – 29. toukokuuta 1992 Toronto) oli ukrainalaissyntyinen, vuodesta 1929 Kanadassa asunut säveltäjä, viulisti, alttoviulisti ja kapellimestari. Hän opiskeli vuosina 1916–1918 Boris Brodskin johdolla viulunsoittoa Poltavan Keisarillisessa musiikkikoulussa. Hän asui ennen Kanadaan muuttamistaan myös Puolassa ja Argentiinassa.


title: León Zuckert

text: Zuckert toimi niin viulistina ja alttoviulistina kuin kapellimestarinakin lukuisissa orkestereissa. Näitä olivat Winnipegin sinfoniaorkesteri, Toronton sinfoniaorkesteri, Halifaxin sinfoniaorkesteri ja Montrealin sinfoniaorkesteri. Vuonna 1937 hän sai Reginald Stewartilta orkesterinjohdon opetusta Toronton musiikkikonservatoriossa. Hänellä oli 1930-luvulla Winnipegissä oma "To a Wild Rose" -ohjelmansa CRBC:lla. Hän johti omaa radiossa esiintynyttä argentiinalaistyylistä Los Pamperos -kokoonpanoaan.


title: León Zuckert

text: Säveltäjänä Zuckert otti vastaan monia tilauksia; esimerkiksi "Fantasia ukrainalaisiin teemoihin" syntyi vastauksena Winnipegin CBC-orkesterilta saatuun tilaukseen. Hänen muuhun tuotantoonsa kuuluu muun muassa kaksi sinfoniaa.


title: Lise Daoust

text: Lise Daoust (s. 15. toukokuuta 1950 Montreal) on kanadalainen huilisti. Hän opiskeli muun muassa Pariisin konservatoriossa vuosina 1972–1975 Alain Marionin, Christian Lardén ja Jean-Pierre Rampalin johdolla. Hän on opettanut muun muassa Montrealin yliopistossa vuodesta 1980 alkaen. Vuonna 2009 hänet nimitettiin Kanadan musiikkikeskuksen lähettilääksi.


title: Lise Daoust

text: Daoust on kantaesittänyt Alain Gagnonin teoksen "Trois solos d'un personnage" (1977) ja René Lussierin teoksen "Zone grise" (1990). Vuonna 1990 hän piti Karlheinz Stockhausenin "Kathinkas Gesang als Luzifers Requiem" (huilulle ja nauhalle) Pohjoios-Amerikan-ensiesityksen. Tätä teosta hän oli opiskellut säveltäjän itsensä ja huilisti Kathinka Pasveerin johdolla.


title: Rudy Toth

text: Rudy Toth (16. joulukuuta 1925 Stare Karasnow – 9. heinäkuuta 2009 Lisle, Ontario) oli kanadalainen säveltäjä, sovittaja, kapellimestari, pianisti ja cimbalominsoittaja. Hänen isänsä oli Carl Toth. Hän opiskeli 1940-luvulla Toronton musiikkikonservatoriossa, jossa hänen opettajinaan olivat pianonsoitossa Boris Berlin, harmoniassa John Weinzweig ja orkesterinjohdossa Ettore Mazzoleni. Samanaikaisesti hän työskenteli torontolaisissa tanssiyhtyeissä, joita johtivat muiden muassa Stan Patton, Ellis McLintock ja Bert Niosi.


title: Rudy Toth

text: Vuonna 1950 Toth opiskeli pianonsoittoa Pariisissa Gaby Casadesuksen johdolla. Hän viimeisteli orkesterinjohdon opintonsa Leonard Bernsteinin johdolla Tanglewoodissa ja Walter Susskindin johdolla Torontossa.


title: Rudy Toth

text: Toth aloitti 1940-luvun lopussa uran CBC:llä Howard Cablen pianistina. Hänellä oli oma radio-ohjelma vuonna 1951, ja hän työskenteli vuoteen 1965 saakka musiikillisena johtajana ohjelmissa, joissa esiintyivät muiden muassa Joan Fairfax, Wally Koster ja Denny Vaughan. 1960-luvun puolessavälissä Toth erikoistui jinglejen säveltämiseen. Vuosina 1965–1970 hänen työkumppaneinaan olivat hänen veljensä Jerry Toth, Dolores Claman ja Richard Morris "Quartet Productions" -nimellä. Vuosina 1970–1980 hän ja Jerry työskentelivät "Seven-O Productions" -nimellä.


title: Rudy Toth

text: Toth työskenteli myöhemmin muun muassa Emmy-palkintoehdokkuuden saaneen "Once Upon the Brothers Grimmin" orkestroijana ja kapellimestarina. 1950-luvun lopussa hän soitti pianoa Phil Nimmonsin kokoonpanossa. Hän esitti cimbalomilla Béla Bartókin, Zoltán Kodályn ja Igor Stravinskyn teoksia. Hän esiintyi Toronton sinfoniaorkesterin, Ottawan filharmonikkojen, Buffalon sinfoniaorkesterin ja Ivan Romanoffin orkesterin kanssa. Hän jäi eläkkeelle vuonna 1989.


title: Aimee Semple McPherson

text: Aimee Semple McPherson, tunnettu myös nimillä Sisar ja Sisar Aimee (9. lokakuuta 1890 – 27. syyskuuta 1944), oli kanadalais-yhdysvaltalainen helluntailiikkeeseen kuulunut parantajaevankelista, joka perusti Kaliforniaan Foursquare Churchin vuonna 1923.


title: Aimee Semple McPherson

text: McPherson sai julkisuutta 1920–1930-luvuilla. Häntä pidetään modernin median hyödyntämisen edelläkävijänä, ja hän perusti Yhdysvaltoihin kristillisen radion. Tilaisuuksia järjestettiin McPhersonin Los Angelesiin rakennuttamassa Angelus Templessä. Hän teki saarnamatkoja myös ympäri Yhdysvaltoja.


title: Aimee Semple McPherson

text: McPherson tunnetaan uskolla parantajana, jonka tilaisuuksissa kymmenettuhannet ihmiset väittivät parantuneensa. Hän julisti niin sanottua nelinkertaista evankeliumia: Jeesusta pelastajana, Pyhällä Hengellä täyttäjänä, parantajana sekä takaisin palaavana kuninkaana. Tällaista saarnatapaa kutsutaan myös täyden evankeliumin julistamiseksi.


title: Aimee Semple McPherson

text: McPhersonin saarnaamistyyli ja parantamistoiminta ovat vaikuttaneet suuresti 1900-luvun ekumeeniseen karismaattiseen liikkeeseen. McPhersonia pidetäänkin karismaattisen liikkeen edelläkävijänä, ja hän oli muun muassa parantajaevankelista Kathryn Kuhlmanin esikuva.


title: Mari Karppinen

text: Mari Karppinen (s. 1984 Oulu) on suomalainen toimittaja, joka työskentelee MTV Uutisten Yhdysvaltain kirjeenvaihtajana asemapaikkanaan New York. Karppinen oli aikaisemmin MTV:n ulkomaantoimittajana, ja hän on tehnyt Kymmenen uutisten loppukevennyksiä.


title: Mari Karppinen

text: Ennen MTV:tä Karppinen työskenteli toimittajana Pohjolan Sanomissa ja tämän jälkeen toimittajana ja juontajana Yle TV2:n Ajankohtaisessa kakkosessa. MTV:n lisäksi Karppinen tekee ohjelmia myös hollantilaiseen Metropolis TV -nettitelevisioon.


title: Mari Karppinen

text: Karppinen on tuotantoyhtiö KOKOmedia Oy:n omistaja ja hallituksen puheenjohtaja.


title: Beauty and the Beast (vuoden 2012 televisiosarja)

text: Beauty and the Beast on yhdysvaltalainen draamasarja, joka perustuu Ron Koslown luomaan vuonna 1987 alkaneeseen "saman nimiseen" televisiosarjaan. Pääosissa näyttelevät Kristin Kreuk ja Jay Ryan.


text: Sarjan esittäminen alkoi Yhdysvalloissa The CW:n kanavalla lokakuussa 2012. Neljännen kauden viimeinen jakso esitettiin syyskuussa 2016.


text: The CW aloitti sarjan kehitystyön virallisesti syyskuussa 2011. Uuden sarjan kerrottiin saaneen vaikutteita alkuiperäisen "Beauty and the Beast" sarjan romanttisista juonenkäänteistä. The CW tilasi pilottijakson tammikuussa 2012 ja loput ensimmäisestä kaudesta saman vuoden toukokuussa.


text: Sarjan kuvaukset tehtiin Kanadan Torontossa.


text: Toinen tuotantokausi tilattiin huhtikuussa 2013, kolmas toukokuussa 2014 ja neljäs huhtikuussa 2015. The CW vahvisti lokakuussa 2015 neljännen kauden jäävän sarjan viimeiseksi.


text: "Beauty and the Beast" on voittanut useita People’s Choice -palkintoja vuosina 2013, 2014, 2015 ja 2016.


title: Varsasaari

text: Varsasaari on pääosin huvilakäytössä oleva saari Espoon itäsaaristossa. Se sijaitsee Miessaarenselän pohjoisosassa puolisentoista kilometriä Haukilahden venesatamasta itään. Espoon virallisessa kaupunginosajaossa Varsasaari kuuluu Westendiin; saaren ja Westendin manneralueen välillä on noin kahdensadan metrin levyinen salmi.


title: Varsasaari

text: Varsasaaren omistaa Helsingin kaupunki ja se on yleistä virkistysaluetta. Saari on melko tiheään mökitetty: huviloita on noin 250. Varsasaarta hallinnoi Varsasaariyhdistys, joka vastaa saaren kunnosta.


title: Varsasaari

text: Varsasaaren länsiosassa sijaitsee lounaaseen avautuva hiekkaranta, jonka pituus on noin 170 metriä.


title: Varsasaari

text: Varsasaaren pohjoinen naapurisaari on Tvijälp. Idän suunnassa sijaitsee muun muassa Vehkasaari ja Westendin Korkeasaari. Edellisiä hieman etäämpänä lounaan ja etelän suunnassa sijaitsee muun muassa Iso Vasikkasaari, Miessaari ja Stora Ådholmen.


title: Hämeenlinnan Mieskuoro

text:
Hämeenlinnan Mieskuoro on perustettu vuonna 1922. Kuoro on kansainvälisesti ja kansallisesti menestynyt, tavoitteellinen ja tasokas harrastajakuoro, joka viettää tänä vuonna 95-vuotisjuhlavuottaan.
Syksyllä 2017 järjestetyssä Canta al Mar -laulukilpailussa kuoro saavutti kulta-tason sekä sakraali- että kamarimusiikkisarjassa.
Kuoron ohjelmisto sisältää useita mieskuorolle sävellettyjä ja sovitettuja kotimaisia ja ulkomaisia lauluja, kirkkomusiikista aina kevyeen musiikkiin asti. Laaja ohjelmisto mahdollistaa esiintymisiä erilaisissa konserteissa ja kuoro on myös tilattavissa juhliin ja tapahtumiin joko täysimääräisenä tai pienemmissä kokoonpanoissa. Kuoron omia perinteisiä esiintymisiä ovat mm. joulu- ja kevätkonsertit sekä vuosittain järjestetyt konsertit eri orkestereiden ja solistien kanssa. Kaikkiaan kuoro esiintyy vuosittain yli 40:ssä erilaisessa julkisessa ja yksityisessä tilaisuudessa.
Hämeenlinnan Mieskuoroa ja sen noin 35 laulajaa on jo vuodesta 2000 lähtien johtanut kansainvälisesti ja kansallisesti palkittu kuoronjohtaja musiikin maisteri Anneli Julén.


title: Nyppyheinät

text: Nyppyheinät ("Ehrharta") on heinäkasvien (Poaceae) heimoon kuuluva kasvisuku. Sukuun luetaan kuuluvaksi noin 40 lajia.


title: Priman talo

text: Priman talo on arkkitehti Frithiof Strandellin suunnittelema jugendrakennus Turussa Kauppatorin vieressä Aurakadun ja Yliopistonkadun kulmassa. Rakennus valmistui vuonna 1904. Katujen kulmaan aukeaa sisäänkäynti, ja kummankin kadun suuntaan on sijoitettu erkkeritorni. Parvekkeet on sijoiteltu Strandellille tyypillisesti epäsymmetrisesti. Talossa toimi sen valmistuttua Turun ensimmäinen elokuvateatteri Maailman ympäri ja sen jälkeen kylpylä. Talon alakerroksessa toimii ravintola ja ylempänä on liike -ja toimistotiloja.


title: Kotipizza

text: Kotipizza Oyj on Pohjoismaiden suurin pizzaravintolaketju. Kotipizza on osa Kotipizza Group -konsernia ja se harjoittaa pizza-alan franchising-toimintaa Suomessa. Vuonna 2017 Kotipizza-ravintoloista vastasi lähes kolmesataa yrittäjää, joilla oli yhteensä noin 1 700 työntekijää. Keskimäärin ravintolat työllistivät kuusi henkilöä, joista osa saattoi olla osa-aikaisia työntekijöitä.


title: Kotipizza

text: Kotipizzan perusti vuonna 1987 Rabbe Grönblom ja ensimmäinen Kotipizzan ravintola avattiin Vaasan Suvilahteen. Ensimmäisinä vuosina liiketoiminta kasvoi nopeasti ja sadas Kotipizza avattiin vuonna 1992. Vuonna 1994 Kotipizza Oy osti Noutopizza-ketjun. Vuonna 1995 liiketoimintamalliin tuli mukaan myös shop-in-shop-konsepti, kun Kotipizza solmi sopimuksen Neste Oil –huoltoasemaketjun kanssa. Malli pienensi uuden toimipisteen perustamiskustannuksia. Vuonna 1996 avattiin 200. Kotipizza-ravintola.


title: Kotipizza

text: Grönblomin perheyritys myi vuonna 2008 enemmistön Kotipizzasta yrityksen työntekijöiden perustamalle yritykselle. Seuraavana vuonna Kotipizza teki yhteistyösopimuksen Teboil-huoltoasemaketjun kanssa.


title: Kotipizza

text: Grönblom palasi vuonna 2011 uudestaan yrityksen pääomistajaksi, mutta elokuussa 2011 hän myi kolme neljäsosaa Kotipizzan osakkeistaan suomalaiselle pääomasijoittaja Sentica Partnersille, ja jäi yritykseen viidenneksen osuudella vähemmistöosakkaaksi. Vuonna 2014 Grönblom luopui omistuksestaan yhtiössä kokonaan.


title: Kotipizza

text: Vuoden 2014 lopussa Kotipizza-ketjuun kuului 261 toimipistettä ja Kotipizza-ketjun myymälöiden myynti oli 70,2 miljoonaa euroa.


title: Kotipizza

text: Tilikaudella 2016 Kotipizza-ravintoloiden myynti oli 90 miljoonaa euroa ja liikevaihto 67 miljoonaa euroa.


title: Kotipizza

text: Joulukuussa 2017 Kotipizza-ketjun kuukausimyynti oli ensimmäistä kertaa yli kymmenen miljoonaa euroa.


title: Kotipizza

text: Huhtikuussa 2018 vertailukelpoisten Kotipizza-ravintoloiden (240 ravintolaa) myyntiluvut (same-store sales) olivat kasvaneet 37 kuukautta peräkkäin. Kaikkiaan ketjuun kuului noin 260 ravintolaa.


title: Kotipizza

text: Marraskuussa 2018 tiedotettiin Kotipizzan ja Orklan allekirjoittaneen yhdistymissopimuksen, jonka mukaan Orkla tekee julkisen ostotarjouksen kaikista Kotipizza Group Oyj:n osakkeista.


title: Kotipizza

text: Suomen Kotipizzoista 99 prosenttia on franchising-periaatteella toimivia itsenäisten yrittäjien johtamia myymälöitä. Vuonna 2018 Kotipizza toimii Suomessa, mutta aiemmin sillä on ollut ravintoloita myös Virossa, Venäjällä, Ruotsissa, Kiinassa, Serbiassa ja Etelä-Koreassa. Kaikilla Kotipizzoilla ei ole omaa kotiinkuljetusta. Suurin osa kuljettavista ravintoloista hyödyntää ketjun yrittäjien kanssa yhteistyössä kehitettyä kuljetuskonseptia. Kuljetusautoon integroitu lämpölaatikko pitää pizzat 60-asteisina jopa tunnin ajan.


title: Kotipizza

text:
Vuonna 2016 62 prosenttia Kotipizzan käyttämistä raaka-aineista tuli Suomesta, esimerkiksi ketjun vuosittain käyttämä miljoona kiloa juustoa hankittiin 70 Valion maitotilalta Lapinlahden alueelta.
Pizza Berlusconi on tuotenimi Kotipizza-ketjun savuporopizzalle. Se voitti maaliskuussa 2008 "America’s Plate International" -pizzakilpailun New Yorkissa päihittäen muun muassa toiseksi kilpailussa tulleet italialaiset.


title: Kotipizza

text: Kotipizza nimesi savuporopizzan alkukesän 2008 mainoskampanjassaan ja ruokalistassaan Italian pääministeri Silvio Berlusconin mukaan Berlusconi-pizzaksi. Pizzaa mainostettiin myös sloganilla ”Berlusconissa ei ole munaa!” viitaten pizzan kananmunattomaan valmistustapaan. Kotipizza teki näin pilaa Berlusconin kesällä 2005 antamista suomalaista ruokakulttuuria väheksyvistä lausunnoista. Berlusconi on lausunnoissaan muun muassa todennut, että hän on joutunut ”sietämään” suomalaista ruokaa.


title: Kruunausviitta

text: Kruunausviitta on heraldiikassa joko kilpeä tai täydellistä vaakunaa kilvenkannattajineen ympäröivä viitta. Se on yleensä punainen tai purppurainen ja kärpännahalla vuorattu. Sen laskostettua yläosaa pitää koossa arvokruunu, ja viitan molemmat kulmat on sidottu tupsunauhalla tyynymäiseksi mytyksi. Kruunausviittaa käytetään pääasiassa hallitsijoiden sekä itsenäisten ruhtinaiden vaakunoissa. Kruunausviitan ja arvokruunun välissä voi lisäksi olla kupumainen vaakunateltta.


title: Kruunausviitta

text: Kaikkialla kruunausviittoja ja vaakunatelttoja ei käytetä. Vaikka ne ovat Manner-Euroopan heraldiikassa melko yleisiä, esimerkiksi brittiläisessä heraldiikassa niitä ei tunneta.


title: Kastanospermiini

text: Kastanospermiini (CHNO) on indolitsidiinirakenteisiin alkaloideihin kuuluva orgaaninen yhdiste. Yhdistettä ja sen johdannaisia tutkitaan lääkeinä diabetekseen ja eräitä virustauteja vastaan.


title: Kastanospermiini

text: Kastanospermiini eristettiin ensimmäinen kerran australialaisesta puupavusta ("Castanospermum australe"). Sitä on erityisesti kuoressa, lehdissä ja siemenissä. Tämän jälkeen sitä on löydetty eräistä muistakin kasveista kuten hernekasveihin kuuluvan suvun "Alexa"-lajeista. Kasveissa kastanospermiini toimii myrkyllisenä puolustuskemikaalina hyönteisiä vastaan, mutta eräät kovakuoriaiset syövät silti sitä ja keräävät kastanospermiiniä elimistöönsä. Kasvit tuottavat kastonospermiiniä lähtien lysiinistä.


title: Kastanospermiini

text: Kastanospermiini on huoneenlämpötilassa väritöntä kiteistä ainetta. Yhdiste liukenee hyvin veteen. Kastanospermiini on optisesti aktiivinen yhdiste ja sen ominaiskiertokyky vesiliuoksessa on +79,7. Kastanospermiini on tehokas glykosidaasientsyymien inhibiittori. Tämän vuoksi sitä on tutkittu käytettäväksi diabeteksen ja eräiden virusinfektioiden kuten Hepatiitti C:n, HIV:n ja denguekuumeen hoitoon. Kastanospermiini itsessään on kuitenkin liian myrkyllinen ja huonosti imeytyvä. Sille altistumisen haittavaikutuksena on muun muassa voimakas huonovointisuus. Yhdisteen glykosideja on tutkittu diabeteksen hoitoon ja selgosiviiriä, joka on kastanospermiinin butaanihappoesteri ja metaboloituu elimistössä kastanospermiiniksi, tutkitaan hepatiitin ja HIV:n hoidossa.


title: Four Out of Five

text: Four Out of Five on brittiläisen rockyhtye Arctic Monkeysin kappale, joka julkaistiin ensimmäisenä singlenä yhtyeen kuudennelta studioalbumilta "Tranquility Base Hotel & Casino". 13. toukokuuta 2018. Kappale on yhtyeen laulaja Alex Turnerin kirjoittama ja sille kuvattiin musiikkivideo, joka julkaistiin muun muassa videopalvelu YouTubessa.


title: Alain Gagnon

text: Alain Gagnon (22. toukokuuta 1938 – 26. maaliskuuta 2017) oli kanadalainen säveltäjä. Hän oli alun perin pianonsoitossa itseoppinut, mutta jatkoi sen opiskelemista vuosina 1951–1958 Philippe-Antoine Lavoien johdolla Rimouski-seminaarissa. Vuonna 1960 hän pääsi Québecin musiikkikonservatorioon opiskelemaan urkujensoittoa Henri Gagnonin johdolla. Hän opiskeli myös Roger Mattonin johdolla säveltämistä Lavalin yliopistossa.


title: Alain Gagnon

text: Gagnon sai vuonna 1963 Kenraalikuvernöörin mitalin ja vuonna 1964 Ranskan hallituksen palkinnon. Hän opiskeli vuosina 1964–1965 säveltämistä Jocelyne Binet'n johdolla ja sai vuonna 1965 Prix d'Europen sekä stipendit Canada Councililta ja Québecin opetusministeriöltä. Pariisissa Gagnon opiskeli vuosina 1965–1966 Henri Dutilleux'n ja Olivier Alainin johdolla. Hän opiskeli myös Utrechtissa 1966 ja André-François Marescottin johdolla Genevessä 1967.


title: Alain Gagnon

text: Vuonna 1967 Gagnon alkoi opettaa musiikin teoriaa, analyysiä ja sävellystä Lavalin yliopistossa. Canada Councilin tukemana Québecin sinfoniaorkesterin Gagnonilta tilaama "Prélude" kantaesitettiin vuonna 1969 Pierre Dervaux'n johdolla. Gagnon oli suuri Claude Debussyn ihailija.


title: Nionon suurmoskeija

text: Nionon suurmoskeija on perjantaimoskeija Nionon kaupungissa Malissa. Se on rakennettu kolmessa vaiheessa vuosina 1948–1973. Sudanilaistyylinen rakennus on saanut Aga Khanin arkkitehtuuripalkinnon.


title: Nionon suurmoskeija

text: Moskeija sijaitsee Office du Nigerin työläisasutukseksi vuonna 1937 perustetun Nionon keskustassa lähellä torialuetta. Sen ensimmäinen vaihe pystytettiin vuonna 1948. Rakennusta laajennettiin vuosina 1955–1956 ja 1969–1973. Paikallisin voimin suoritettua rakennustyötä johti Djennéstä muuttanut rakennusmestari Lassine Minta.


title: Nionon suurmoskeija

text: Djennén suurmoskeijasta ja Moptin Komoguelin moskeijasta vaikutteita saanut rakennus edustaa paikallista sudanilaista tyyliä. Se käsittää 726 neliömetrin laajuisen rukoussalin, 140 neliömetrin laajuisen naisten salin ja joukon sivurakennuksia, joita ympäröi muuri. Entinen talonmiehen asunto muutettiin moskeijan ensimmäisen imaamin hautakammioksi vuonna 1983. Pääasiallisia rakennusaineita ovat auringossa kuivatut savitiilet ja palmupuiset palkit. Tiiliseinät on peitetty savilaastilla, johon on sekoitettu riisiä. Ulkoseinien laastikerros on uusittava joka vuosi ja myös sisätilat vaativat säännöllistä ylläpitoa. Oikein huollettuna savitiilirakennus kestää vähintään yhtä kauan kuin kalliimmista materiaaleista pystytetyt rakennelmat.


title: Nionon suurmoskeija

text: Rakennuksen itäsivua torneineen pidetään erityisen kauniina. Pylväsrivien kannattelema pääsali luo sopusointuisen vaikutelman. Naisten rukoussali on tyyliltään vaatimattomampi. Länsisivun suuri minareetti todistaa vieraista vaikutteista. Kaupungin maamerkkinä ja sen asukkaiden yhdistäjänä toimiva Nionon suurmoskeija on onnistunut esimerkki paikallisen rakennusperinteen soveltamisesta nykyaikaan. Se sai ansioistaan Aga Khanin säätiön arkkitehtuuripalkinnon vuonna 1983.


title: On herran temp'liin tulla

text:
Toivo Kuula sävelsi kappaleen J. L. Runebergin virteen "On Herran templiin tulla" (nyk. virsi 196 "On Herran temppelissä").
[Op. 34b On herran templiin tulla = Hur ljuvt det är att komma 1918 (Johan L. Runeberg, suom. Alpo Noponen)]
Virsi lisättiin virsikirjaan vuonna 1986. Tämä teksti on Alpo Noposen kirjoittama alkuperäinen runo.
1. On Herran templiin tulla
suloista lapsenaan;
siell´ sielut saavat olla
kuin liljat tarhassaan.
Ne kääntää katsehensa
janoisna Herrran päin
Hän taivaan kastehensa
suo heitä virkistäin.


title: On herran temp'liin tulla

text: 2. Siell' yksi Henki liittää


title: On herran temp'liin tulla

text: pyhäksi perheeks ne,


title: On herran temp'liin tulla

text: ne puhtain mielin kiittää


title: On herran temp'liin tulla

text: ja uhraa Herralle.


title: On herran temp'liin tulla

text: Näin rauhan kartanoissa


title: On herran temp'liin tulla

text: kun Herran kiitos soi,


title: On herran temp'liin tulla

text: Ken silloin olla poissa,


title: On herran temp'liin tulla

text:
taa portin jäädä voi?
3. Saan Herran suloisuutta
mä siellä tuntea,
rukoilla voimaa uutta
valittuin joukossa.
Aarteitaan kyllä tarjoo
tuo turha maailma,
ne tyhjät on kuin varjo
tään riemun rinnalla.


title: On herran temp'liin tulla

text:
4. Yön teillä kauas harhaan
en tahdo eksyä.
Mä tunnen päivän parhaan,
sit´ aina etsin mä.
Mä Herran kirkkaudessa
vaeltaa tahtoisin,
sen päivän paistehessa
on rauha runsahin.


title: On herran temp'liin tulla

text:
Suomen ev. lut. kirkon Virsikirja
Virsikirja internetissä - 574 On kaunis synnyinmaamme (http://notes.evl.fi/Virsikirja.nsf/63fe9e50813fe1d6c2256e570039fa80/90102c37931cb13ac22570c8007452d9?OpenDocument)


title: Tiina Ahva

text: Tiina Ahva (o.s. Palovuori) on helsinkiläinen Sininen tulevaisuus -puolueen kolmas varapuheenjohtaja. Ahva on myös puolueen nuorisojärjestö Sinisten Nuorten ensimmäinen puheenjohtaja. Hän kuvaa itseään arvokonservatiiviksi, kansallisliberaaliksi ja maahanmuuttokriittiseksi.


title: Tiina Ahva

text: Ahva oli aiemmin mukana Perussuomalaisten Nuorten toiminnassa vuodesta 2011 lähtien. Luottamustoimiin lukeutuvat toiminta Pirkanmaan piirin puheenjohtajana sekä edustajiston jäsenenä. Hän työskenteli Perussuomalaisten Nuorten järjestö- ja viestintäsihteerinä 2015-2017 ja toimi järjestön toisena varapuheenjohtajana 2016-2017 mutta erosi kesällä 2017. Hän tuli mukaan Sinisen tulevaisuuden toimintaan myöhemmin samana syksynä.


title: Tiina Ahva

text: Ahva on opiskellut aiemmin biotekniikkaa Tampereen teknillisessä yliopistossa. Vuodesta 2016 alkaen Ahva on opiskellut tuotantotaloutta Aalto-yliopistossa. Hän on valmistunut tuotantotalouden kandidaatiksi.


title: Flatlands (nykytaideprojekti)

text: Flatlands-nykytaideprojekti on Jani Ruscican teos, jonka Lönnströmin taidemuseo valitsi vuoden 2016 nykytaiteen projektiksi. Teoksessa tuotetaan instrumentit kolmesta historiallisissa kuvissa tai animaatioissa esitetyistä fiktiivisestä soittimesta. Soittimet olivat Lasisoitin, Bambusoitin ja Valmisesinesoitin. Ne rakennettiin Suomessa ja Tšekissä vuosina 2017–2018. Näitä uniikkeja soittimia käytetään musiikin esittämiseen konserteissa. Teoksen ensiesitys on 2.–3. kesäkuuta 2018 Riga International Biennal of Contemporary Artissa Riiassa. Suomen ensiesitys on Rauma Festivossa 9. elokuuta 2018 ja 16. elokuuta Helsingin Musiikkitalossa.


title: Flatlands (nykytaideprojekti)

text: Taidemuseo on rahoittanut vuosina 2017–2018 toteutettavaa teosta 100 000 eurolla.


title: Flatlands (nykytaideprojekti)

text: Ruscica soitti nuoruudessa pitkään oboeta ja suunnitteli muusikonuraa. Jatkuva tutkintojen suorittaminen ja muut rajoittaviksi kokemansa alan kaavamaisuudet saivat hänet luopumaan muusikon urasta ja siirtymään kuvataiteiden pariin. Ruscica opiskeli tuolloin taidelukiossa ja vaihtoi musiikista kuvataiteen puolelle. Lisäksi hänellä oli tarve tulkinnan sijaan tehdä kaikki itse alusta alkaen, muttei kuitenkaan ollut kiinnostunut säveltäjänurasta. Siirryttyään kuvataiteeseen hänen kiinnostuksensa musiikkia kohtaan on säilynyt. Ruscica toteutti vuonna 2016 nykytaiteen museo Kiasmaan näyttelyn Conversation in Pieces, johon rakennettiin muun muassa kookas puhallinsoitin. Oli haasteellista löytää muusikko, joka onnistui soittamaan sitä.


title: Flatlands (nykytaideprojekti)

text: Teos on saanut nimensä englantilaisen matemaatikko Edwin Abbott Abbottin vuonna 1884 julkaiseman yhteiskuntasatiiriin "Tasomaa: moniulotteinen romanssi" ("Flatland: A Romance of Many Dimensions") mukaan. Romaani tutkii erilaisten geometristen ulottuvuuksien kautta viktoriaanista yhteiskuntaa ja se rinnastuu etäisesti tämän teoksen erilaisten ilmaisun elementtien väliseen vuorovaikutukseen.


title: Flatlands (nykytaideprojekti)

text: Projektissa valmistettujen soitinten esikuvat ovat peräisin eri aikakausilta, ja ne kuvastavat kukin omana aikanaan vallinneita arvoja.


title: Flatlands (nykytaideprojekti)

text: Bambusoitin esiintyy Warner Brothersin vuonna 1938 valmistuneessa Merrie Melodies -animaatioelokuvassa "The Isle of Pingo Pongo". Siinä pianon kaltainen soitin esitetään bambusta valmistettuna alkuperäiskansojen soittimena. Elokuva on ollut esityskiellossa vuodesta 1968 saakka.


title: Flatlands (nykytaideprojekti)

text: Tšekkiläinen puuseppä Jan Kolář on bambusoitinta rakentaessaan hyödyntänyt Lontoosta ostettua 1960-luvulla valmistettua klavikordia. Soittimen ensiesityksessa Rauma Festivossa sitä soittaa Matias Häkkinen.


title: Flatlands (nykytaideprojekti)

text: Lasisoitin esiintyi Andrei Hržanovskin neuvostoaikaisessa animaatiossa "Steklyannaya garmonika" (1968) vastavoimana ilmaisunvapautta rajoittaville rakenteille, byrokratialle ja korruptiolle. Animaatio kuvaa byrokratian murskaavaa vaikutusta yksilöön, ja soitin näyttäytyy vastavoimana ilmaisunvapautta rajoittaville rakenteille, byrokratialle ja korruptiolle. Animaatiossa soitin tuhoutuu kirjaimellisesti byrokratian murskatessa sen. Se oli ensimmäinen Neuvostoliitossa esityskieltoon asetettu animaatio.


title: Flatlands (nykytaideprojekti)

text: Soittimen mallinsi ja rakensi teollinen muotoilija Matti Kähönen. Se muodostuu 12 lasiputken pillistöstä ja pleksilasista valmistetusta kaikupohjasta. Soitinta soittaa Flatlands-teoksen ensiesutyksessä saksofonisti Linda Fredriksson. Fredriksson on kehittänyt soittotekniikan soittimelle.


title: Flatlands (nykytaideprojekti)

text: Valmisesinesoitin on kuvattu Vuonna 1907 Die Muskete -lehdessä julkaistussa pilapiirustuksessa, joka kuvaa säveltäjä Gustav Mahleria kokeellisen 6. sinfoniansa ensi-illan kynnyksellä. Sinfoniassaan Mahler rikkoi vakiintuneita käytänteitä ja musiikillisia rakenteita. Ruscica on kertonut keräilevänsä monimerkityksisiä kuvia. Flatlands-nykytaideprojektin lähtökohtina toimineet kuvat osoittavat hänen mukaansa pilkkaa tai väheksyntää edistystä ja avoimuutta kohtaan.


title: Flatlands (nykytaideprojekti)

text: Valmisesinesoitinta soittaa teoksen ensiesityksessä elektronisen musiikin tekijä Sara Milazzo.


title: Sara Milazzo

text: Sara Milazzo (s. 1983) on elektronisen musiikin tekijä. Muusikkona hän on kiinnostunut esimerkiksi kokeellisesta äänen tuottamisesta nimenomaan materiaalin ehdoilla.


title: Sara Milazzo

text: Musiikin lisäksi Milazzo tekee myös taidetta kierrätystaiteen parissa, esimerkiksi jäte-elektroniikkaveistoksia, muovikollaaseja ja kollaasimaisia maalauksia. Hän näkee roskan ja käyttökelpoisen materiaalin välillä olevan eron syntyvän useimmiten vain kontekstista, jolloin lialla on symbolinen merkitys. Symbolista likaa edustavat esimerkiksi paikatut tai kierrätetyt vaatteet, jotka tulkitaan usein köyhyydeksi ja välinpitämättömyydeksi. Aiheeseen liittyy myös ongelmallinen tapa sulkea silmät siltä, mikä todella on roskaa. Milazzolla onkin vahva ymmärrys materiaalista ja materiaalisuudesta. Niitä hän hyödyntää herkästi ja hienovaraisesti.


title: Sara Milazzo

text: Milazzon viimeisimpiin töihin kuuluu muusikon rooli kuvataiteilija Jani Ruscican teoksessa Flatlands. Kyseessä on Ruscican ja raumalaisen Lönnströmin taidemuseon yhteistyöprojekti, jonka tuotoksena syntyi kolme soitinta. Kukin soitin on oma taideobjektinsa, jolla on vahva kulttuurinen, poliittinen ja materiaalinen lataus. Flatlandsia ja sen soittimia esitellään kiertueella, jolla Milazzo soittaa ready made -soitinta. Muut soittimet ovat bambusoitin ja lasisoitin.


title: Guillaume Le Gentil

text: Guillaume Joseph Hyacinthe Jean-Baptiste Le Gentil de la Galaisière (12. syyskuuta 1725 Coutances – 22. lokakuuta 1792 Pariisi) oli ranskalainen tähtitieteilijä. Hän löysi Messierin luettelon kohteet M32, M36 ja M38 sekä M8:n tähtisumun ja oli myös ensimmäinen, joka luetteloi pimeän nebulan Le Gentil 3 (joka on Joutsenen tähdistössä).


title: Andrei Hržanovski

text: Andrei Hržanovski (; syntynyt 30 marraskuuta 1939 Moskova) on venäläinen animaattori, dokumentaristi, kirjailija ja tuottaja. Hän on ohjaaja Ilja Hržanovskin isä. Hržanovski on saanut Venäjän kansantaiteilijan arvon vuonna 2011.


title: Nicolas-Claude Fabri de Peiresc

text: Nicolas-Claude Fabri de Peiresc (1. joulukuuta 1580, Belgia, Var – 24. kesäkuuta 1637, Aix-en-Provence, Ranska) oli ranskalainen tähtitieteilijä ja antikvaari sekä mesenaatti.


title: Nicolas-Claude Fabri de Peiresc

text: Hän opiskeli Italiassa Padovan yliopistossa kolmen vuoden ajan vuosina 1599–1602. Hän asui sen ajan Padovassa ja valmistui oikeustieteen tohtoriksi. Hän myös tutustui siellä henkilökohtaisesti Galileo Galileihin joka toimi Padovan yliopistossa opettajana.


title: Nicolas-Claude Fabri de Peiresc

text: Peiresc kirjoitti kirjaa "Abridged history of Provence" (lyhennetty Provencen historia), mutta kuoli ennen kuin sai sen valmiiksi. Sen viimeistelivät ja julkaisivat vuonna 1982 Jacques Ferrier ja Michael Feuillas. Peiresc aloitti Kuun karttojen tekemisen kaivertaja Claude Mellanin kanssa ja he tekivät samassa yhteydessä havainnon Kuun libraatiosta. Peirescin kuolema keskeytti myös tämän työn karttojen parissa. Peiresc teki ensimmäisenä yksityiskohtaisia havaintoja Orionin sumusta 26. marraskuuta 1610.


title: Nicolas-Claude Fabri de Peiresc

text: Peirescen kunniaksi nimetty Kuun kraatteri Peirescius vuonna 1935 sekä Asteroidi (19226) Peiresc.


title: Keuhkojäkälät

text: Keuhkojäkälät ("Lobaria") on jäkäläsuku, jossa on leveäliuskaisia. Se kuuluu Lobariaceae-nimiseen heimoon. Niiden yläpinta on kuoppainen ja verkkopoimuinen. Alapinnoilla on lyhyttä nukkakarvaa. Suomessa esiintyy neljä eri keuhkojäkälälajia.


title: The Isle of Pingo Pongo

text: The Isle of Pingo Pongo (Pingo Pongon saari) on Merrie Melodies -piirroselokuva, joka julkaistiin vuonna 1938 ja jonka ohjasi Tex Avery.


title: The Isle of Pingo Pongo

text: Lyhytelokuva seuraa risteilyaluksen matkaa New Yorkista saarelle, joka oletettavasti sijaitsee Etelämerellä. Alus purjehtii Vapaudenpatsaan ohi, joka toimii liikennepoliisina, "Kanarian saarten" ja "Sandwichsaarten" ohi.


title: The Isle of Pingo Pongo

text: Animaatio pyörii jazzin ja primitivismin teemojen ympärillä, ja se tapahtuu syrjäisellä saarella. Keskeinen hahmo on varhainen versio Elmeristä, joka  tunnetaan Älyniekkana, ja suurin osa elokuvasta koostuu matkakertomus-tyyppisestä kerronnasta ja blackout-piloista, joissa monessa on mukana Älyniekka. Pingopongolaiset ovat enimmäkseen pitkiä, mustaihoisia, ja heillä on isot jalat ja huulet. Kuten muut ajan piirroselokuvat, alkuasukkaat muistuttavat eläimiä ja heijastavat ajan stereotypioita. Alkuasukkaat soittavat ensin rumpuja, ja innostuvat sitten jazziin, jota kuvataan  "primitiiviseksi villiksi rytmiksi", joka johtaa siihen, että yleisö yhdistää viidakon villi-ihmiset viidakon moderniin jazz-musiikkin.


title: The Isle of Pingo Pongo

text: Elokuvassa on pilakohtaus, jossa Älyniekka sanoo, "Joko nyt pomo?", mutta kertoja sanoo "Ei vielä." Kun aurinko ei lopulta laskekaan, kun hän sanoo "kun aurinko laskee hitaasti länteen", Älyniekka ilmestyy ja sanoo, "Joko nyt, Pomo?" Pomo sanoo, että "Joo, nyt!" Munapää ampuu aurinkoon ja saa sen laskemaan länteen ja  elokuva päättyy.


title: Kyproksen edustajainhuone

text: Edustajainhuone (, ) on Kyproksen tasavallan parlamentti eli ylin lakia säätävä elin. Sen jäsenet valitaan viisivuotisille kausille.


title: Kyproksen edustajainhuone

text: Kyproksen edustajainhuone perustettiin maan itsenäistyttyä vuonna 1960, ja ensimmäiset vaalit järjestettiin 31. heinäkuuta 1960. Edustajien määrä oli alun perin 50. Vuodesta 1985 edustajia on 80. Edustajanpaikoista 56 () on varattu kyproksenkreikkalaisille ja 24 () kyproksenturkkilaisille. Vuodesta 1974 lähtien turkkilaisten paikat ovat täyttämättä.


title: Kyproksen presidentti

text: Kyproksen presidentti (, ) on Kyproksen tasavallan valtionpäämies ja samalla Kyproksen hallituksen johtaja, sillä maassa ei ole erillistä pääministerin virkaa. Vuodesta 2013 Kyproksen presidenttinä toimii Níkos Anastasiádis.


title: Kyproksen presidentti

text: Presidentti valitaan suoralla kansanvaalilla viisivuotiselle kaudelle. Mikäli kukaan ehdokas ei saa yli puolta äänistä, järjestetään vaalien toinen kierros kahden eniten ääniä saaneen ehdokkaan kesken.


title: Ju Wenjun

text: Ju Wenjun (pinyin:Jū Wénjūn; s. 31. tammikuuta 1991 Shanghai, Kiinan kansantasavalta) on kiinalainen shakin suurmestari ja naisten hallitseva maailmanmestari. Toukokuussa 2018 Kiinan Shanghain ja Chongqingin kaupungeissa pelatussa ottelussa hän riisti mestaruuden maannaiseltaan Tan Zhongyilta 5,5–4,5. Samana vuonna hän puolusti mestaruuttaan voittamalla Venäjän Hanty-Mansijskissa 64 pelaajan cup-turnauksen. Finaalissa hän voitti venäläisen Katerina Lagnon 5-3.


title: Kyproksen yliopisto

text: Kyproksen yliopisto (, ) on julkinen yliopisto, joka toimii Nikosian kaupungissa Kyproksella.


title: Kyproksen yliopisto

text: Yliopisto perustettiin vuonna 1989 ja aloitti toimintansa vuonna 1992. Yliopistossa on noin opiskelijaa ja noin 900 työntekijää (2018).


title: Nikosian yliopisto

text: Nikosian yliopisto (, , , "UNIC") on yksityinen yliopisto, jonka pääpaikka on Nikosian kaupungissa Kyproksella. Se on Kyproksen suurin yliopisto ja koko eteläisen Euroopan suurin ensisijaisesti englannin kielellä opettava yliopisto.


title: Nikosian yliopisto

text: Yliopisto on perustettu vuonna 1980. Nikosian lisäksi yliopisto toimii Limassolissa ja Lárnakassa, ja se tekee laajasti yhteistyötä muunmaalaisten yliopistojen kanssa. Yliopistossa opiskelee yli opiskelijaa (2018).


title: Páfoksen bysanttilainen museo

text:
Páfoksen bysanttilainen museo (myös "Páfoksen hiippakunnan kirkollinen museo", ) on museo Geroskípoun kylässä Páfoksen lähellä Kyproksella. Se esittelee Páfoksen seudun bysanttilaisen ja jälkibysanttilaisen ajan historiaa ja kulttuuria.
Museo sijaitsi aiemmin Páno Páfoksessa eli Ylä-Páfoksessa piispan palatsin yhteydessä lähellä Páfoksen katedraalia. Se muutti Geroskípouun vuonna 2017, ja toimii nykyisin vanhassa koulurakennuksessa kylän keskusaukion eli Plateía Geroskípoun laidalla.


title: Páfoksen bysanttilainen museo

text: Museon kokoelmiin kuuluu ikoneita, kirkkojen seinämaalauksia, kirkollisia metalli- ja puuesineitä, kirkkovaatteita ja -tekstiileitä, sekä vanhoja käsikirjoituksia ja painettuja kirjoja. Vanhin ikoni, pieni Pyhää Margareetaa ("Agía Marína") esittävä ikoni, on noin 700-luvulta ja se on Kyproksen vanhimpia ikoneita. Pääosa ikoneista ajoittuu 1100–1800-luvuille.


title: Thálassa-museo

text: Thálassa-museo ("Kunnallinen museo Thálassa (”Meri”)", ) on museo Agía Nápan kylässä Kyproksella. Se keskittyy nimensä mukaisesti erityisesti saaren merellisen historian esittelyyn. Museo toimii myös tilana erilaisille muille näyttelyille ja tapahtumille.


title: Thálassa-museo

text: Museo on perustettu vuonna 2005. Sitä ylläpitää Pierídis-säätiö. Museorakennus on kolmikerroksinen ja sijaitsee Agía Nápan kylän itälaidalla.


title: Thálassa-museo

text: Museossa on sekä arkeologisia löytöjä ja muuta historiallista esineistöä ja niiden ennallistuksia ja jäljennöksiä että luonnonhistoriallista aineistoa, kuten fossiileja, kotiloita ja koralleja. Historialliset esineet kattavat lähes vuoden ajanjakson neoliittiselta kaudelta 6000-luvulta eaa. aina 1700-luvulle.


title: Agía Nápan luostari

text:
Agía Nápan luostari (, ”Pyhän Metsän luostari”) on ortodoksinen luostari Agía Nápan kylässä Kyproksen saarella.
Agía Nápan luostari on perustettu keskiajalla, todennäköisesti jo bysanttilaisella ajalla. Luostarin alku on luolassa, josta löydettiin Neitsyt Marian ("Panagía") ikoni. Paikan ympärillä on aikaisemmin ollut metsää, ja siksi luostari on omistettu ”Metsän Neitsyt Marialle” ("Panagía tis Nápis"), mistä se on saanut lopulta nimen "Agía Nápa", ”Pyhä Metsä”. Luostari on ollut olemassa viimeistään vuonna 1366. Nykyiset luostarirakennukset ovat peräisin venetsialaisvallan ajalta 1400-luvulta ja edustavat venetsialaista arkkitehtuuria. Luostari on ollut asumaton 1700-luvulta lähtien. Nykyinen Agía Nápan kylä, joka on kehittynyt paikalle 1700-luvulta lähtien, on saanut nimensä luostarista.


title: Agía Nápan luostari

text: Luostarin rakennukset on kunnostettu vuonna 1950. Vuodesta 1978 paikka toimii Kyproksen ja Lähi-idän kirkkojen ekumeenisena kokoontumispaikkana.


title: Henry Draper

text: Henry Draper (7. maaliskuuta 1837 – 20. marraskuuta 1882) oli yhdysvaltalainen lääkäri ja tähtitieteen harrastaja. Hänet tunnettaan parhaiten astrofotografian pioneerina.


title: Henry Draper

text: Henry Draperin isä, John William Draper, oli etevä lääkäri, kemisti, kasvitieteilijä ja professori New Yorkin Yliopistossa; hän oli myöskin ensimmäinen joka kuvasi Kuun teleskoopin kautta (1840). Draperin äiti oli Antonia Coetana de Paiva Pereira Gardner. Hänen veljentytär, Antonia Maury oli myöskin tähtitieteilijä.


title: Apostoli Andreaan luostari

text:
Apostoli Andreaan luostari (, myös "Pyhän Andreaan luostari") on ortodoksinen luostari Karpasían niemimaalla Kyproksen saarella. Se on omistettu apostoli Andreaalle.
Apostoli Andreaan luostari sijaitsee lähes Karpasían niemimaan kärjessä luostarista nimensä saaneella Apóstolos Andréaksen niemellä, linnuntietä noin 16 kilometriä itään Rizokárpason kylästä. Legendan mukaan apostoli Andreas kävi paikalla lähetysmatkallaan häntä kuljettaneen laivan pysähdyttyä niemellä. Paikalla on ollut luostari oletettavasti bysanttilaiselta ajalta lähtien. Nykyiset luostarirakennukset ovat peräisin 1700- ja 1800-luvuilta.


title: Apostoli Andreaan luostari

text: Luostari on suositty pyhiinvaelluskohde. Se sijaitsee nykyisin turkkilaisen Pohjois-Kyproksen alueella, ja paikka on sekä kristittyjen että muslimien kunnioittama. Vierailu alueella on ollut helpompaa 2000-luvun alusta lähtien, ja luostaria on kunnostettu YK:n rahoituksella. Luostari juhlii 15. elokuuta ja 30. marraskuuta.


title: Apostoli Barnabaan luostari

text: Apostoli Barnabaan luostari (, myös "Pyhän Barnabaan luostari") on entinen ortodoksinen luostari Kyproksen saarella. Se sijaitsee Égkomin ja Ágios Sérgioksen kylien välillä Pohjois-Kyproksen puolella. Luostari on omistettu apostoli Barnabaalle ja sitä pidetään tämän hautapaikkana.


title: Apostoli Barnabaan luostari

text: Luostari sijaitsee lähellä antiikin Salamiin arkeologista aluetta ja kuninkaallisia hautoja. Se on perustettu Salamiista kotoisin olleen, Kyproksella lähetystyötä tehneen ja Kyproksen kirkon perustajana pidetyn Barnabaan perimätiedon mukaiselle hautapaikalle. Hauta löydettiin ja tunnistettiin vuonna 477, ja sen ansiosta Kyproksen kirkko sai keisarilta autokefalian eli itsenäisen aseman. Ensimmäinen kirkko ja luostari rakennettiin paikalle heti tämän jälkeen. Se tuhoutui arabien hyökkäyksessä 600-luvulla. Nykyiset rakennukset ovat peräisin vuodelta 1756. Luostari säilyi asuttuna vuoteen 1976.


title: Apostoli Barnabaan luostari

text: Luostari on suosittu pyhiinvaelluskohde. Se juhlii Barnabaan muistopäivänä 11. kesäkuuta.


title: Apostoli Barnabaan luostari

text: Luostarirakennuksissa toimii vuodesta 1991 arkeologinen ja ikonimuseo. Sen kokoelmiin kuuluu arkeologisia löytöjä neoliittiselta ja pronssikaudelta sekä antiikin ajalta, ja ikoneja kristilliseltä ajalta, kattaen yhteensä noin 9000 vuotta Kyproksen historiaa.


title: Kýkkoksen luostari

text:
Kýkkoksen luostari (, myös "Kýkkoksen Neitsyt Marian luostari", Μονή της Παναγίας του Κύκκου, "Moní tis Panagías tou Kýkkou", "Kýkkon luostari") on ortodoksinen luostari Kyproksen saarella. Se on omistettu Neitsyt Marialle ("Panagía").
Kýkkoksen luostari on Kyproksen suurin ja vaurain luostari. Se on perustettu bysanttilaisella ajalla keisari Aleksios I Komnenoksen aikana vuosina 1081–1118. Luostarin perustaja hermiitti Esaias (Isaiah) sai tuolloin keisarilta evankelista Luukkaan maalaamaksi väitetyn ja Konstantinopolissa siihen asti säilytetyn ikonin kiitoksena siitä, että oli parantanut keisarin tyttären. Samalla hän sai varat luostarin perustamiseksi ikonin säilyttämistä varten. Kýkkos-nimen alkuperä on epävarma.
Luostari on palanut historiansa aikana usein, ja rakennettu aina uudelleen. Viimeinen palo oli vuonna 1831, ja kaikki rakenteet ovat tämän jälkeiseltä ajalta. Kyproksen entinen arkkipiispa ja ensimmäinen presidentti Makarios III toimi luostarin munkkina vuodesta 1926.


title: Kýkkoksen luostari

text: Kýkkoksen luostari sijaitsee Tróodos-vuoriston luoteisrinteessä metrin korkeudella merenpinnasta, noin 15 kilometriä länteen Pedouláksen kylästä. Luostarirakennukset edustavat jälkibysanttilaista tyyliä. Luostari on koristeltu rikkaasti mosaiikeilla ja ikoneilla. Tärkein ikoni on mainittu Luukkaan maalaamaksi väitetty Neitsyt Marian ikoni. Luostarin yhteydessä toimii museo. Luostari juhlii Marian juhlapäivinä 15. elokuuta ja 8. syyskuuta. Arkkipiispa Makarioksen hauta sijaitsee noin kolmen kilometrin päässä luostarista.


title: Cadila Healthcare

text: Cadila Healthcare on vuonna 1952 perustettu intialainen lääketeollisuusyritys. Tällä teollisuudenalalla se lukeutuu viiden suurimman intialaisen yhtiön joukkoon. Yrityksellä on noin 20 000 työntekijää.


title: Cadila Healthcare

text: Yrityksen osake on noteerattu Intian molemmissa pääpörsseissä (BSE ja NSE).


title: Cadila Healthcare

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Edward Lansdale

text: Edward Geary Lansdale (6. helmikuuta 1908 – 23. helmikuuta 1987) oli yhdysvaltalainen kenraali. Hänen tunnetuimpia ansioitaan olivat osallisuus perutussa suunnitelmassa Kuuban johtaja Fidel Castron syrjäyttämiseksi vallasta (operaatio Mongoose) ja neuvonantajana toimiminen kommunismin vastaisissa sotilasoperaatioissa Filippiineillä ja Etelä-Vietnamissa.


title: Edward Lansdale

text: Lansdale syntyi Detroitissa 6. helmikuuta 1908. Hänen vanhempansa olivat Henry Lansdale ja Sarah Frances Phillips. Hän valmistui Kalifornian yliopistosta Los Angelesissa ja toimi mainosalalla, kunnes liittyi armeijaan vuonna 1943. Toisen maailmansodan aikana hän palveli myös OSS:n palveluksessa. Vuonna 1947 hän jätti armeijan majurina ja liittyi samana vuonna ilmavoimiin kapteenina.


title: Edward Lansdale

text: Vuosien 1950 ja 1954 välillä Lansdale toimi neuvonantajana Filippiinien hallitukselle Hukbalahap-kapinallisia kukistettaessa. Kapinallisten häviön jälkeen Lansdale toimi Etelä-Vietnamissa CIA:n palkollisena järjestämässä presidentti Ngô Đình Diệmin hallintoa.


title: Edward Lansdale

text: Vuonna 1961 Lansdale sai väitetysti presidentti John F. Kennedyltä määräyksen laatia suunnitelma Fidel Castron vallasta syöksemiseksi. Hänen mukaansa suunnitelma ei ollut ollut toteutettavissa, sillä se olisi vaatinut kuubalaisten pakolaisten värväämistä kansannousun aikaansaamiseksi Kuubassa, eikä ryhmää tätä varten oltu muodostettu. Hän jäi eläkkeelle ilmavoimista vuonna 1963, mutta toimi avustajana Yhdysvaltain suurlähettiläille Henry Cabot Lodgelle ja Ellsworth Bunkerille Etelä-Vietnamissa vuoteen 1968 asti.


title: Edward Lansdale

text: Lansdale oli mahdollinen esikuva Graham Greenen kirjan "Hiljainen amerikkalainen" Alden Pylen hahmolle, sekä Eugene Burdickin ja William Ledererin kirjan "The Ugly American" eversti Edwin Hillendalen hahmolle. Oliver Stonen elokuvan "JFK – avoin tapaus" "kenraali Y" -hahmo on mahdollisesti myös saanut inspiraationsa Lansdalesta.


title: Susan Kagan

text: Susan Kagan on yhdysvaltalainen pianisti, kirjailija ja pedagogi. Hän valmistui kandidaattina Columbian yliopistosta, taiteiden maisterina Hunter Collegesta (City University of New York) ja väitteli filosofian tohtoriksi City University of New Yorkin Graduate Centeristä. Hän opetti musiikin historiaa Hunter Collegessa ennen eläkkeelle jäämistään.


title: Susan Kagan

text: Vuonna 1995 Kagan perusti Yhdysvaltain Beethoven-seuran New Yorkin -osaston. Hän toimi "Fanfare"-lehden kriitikkona ja kirjoitti teoksen "Archduke Rudolph, Beethoven's Patron, Pupil, and Friend" (1988). Hän on myös Yhdysvaltain Beethoven-seuran neuvoa-antavassa lautakunnassa. Hän on levyttänyt muun muassa Ludwig van Beethovenin pianomusiikkia, Wolfgang Amadeus Mozartin konserttoja sekä Christian Gottlob Neefen ja Ferdinand Riesin teoksia, viimeksi mainittuja välillä viulisti Eric Grossmanin kanssa.


title: Somalimaan lippu

text:
Somalimaan lippu on kiistellyn Somalimaan itsenäisen valtion lippu.
Lippu on trikolori, jossa on panarabialaiset värit vihreä, valkoinen, musta ja punainen. Vihreään raitaan on kirjoitettu valkoisella Sunni Shahada (uskontunnustus). Valkoisessa raidassa on musta tähti.


title: Somalimaan lippu

text: Valkoinen symboloi sodan jälkeen saavutettua rauhaa ja punainen verta, joka vuodatettiin itsenäisyyden vuoksi.


title: Frank Fox

text: Francis (Frank) Iganatius Fox, nimimerkit Frank Renar, F. F., F. R ja G. S. O. (12. elokuuta 1874 Kensington, Adelaide, Etelä-Australia, Australia – 4. maaliskuuta 1960 Chichester, West Sussex, Englanti) oli australialaissyntyinen kirjailija, joka muutti 1909 Englantiin.


title: Frank Fox

text: Fox opiskeli Christ Collegessa Hobartissa ja ryhtyi isänsä jalanjäljissä toimittajaksi. Hän oli vuodesta 1893 Australian Workmanin päätoimittaja. Sen jälkeen hän oli toimittaja Bathurstissa National Advocatessa ja The Agessa. Vuonna 1901 hän siirtyi Bulletiniin ja työskenteli 1907–1909 toimittajana The Lone Handissa.


title: Frank Fox

text: Fox avioitui 1894 Helen Clintin kanssa, ja he saivat pojan ja kaksi tytärtä. Hän ja hänen vaimonsa sairastelivat, ja se vei heidät taloudelliseen ahdinkoon, niin että he ajautuivat konkurssin partaalle 1900. Hän sai vaikutteita Richard Jebbiltä, jonka hän tapasi Sydneyssä noin 1906. Hänen esikoisteoksensa "Bushman and Buccaneer" ilmestyi 1902.


title: Frank Fox

text: Fox muutti 1909 Lontooseen, jossa hän työskenteli edelleen toimittajana useissa lehdissä, vuodesta 1910 Morning Postissa. Ensimmäisen maailmansodan puhjetessa hänestä tuli Morning Postin sotakirjeenvaihtaja. Jo sitä ennen hän oli matkustellut Balkanilla. Hän liittyi joulukuussa 1914 Britannian armeijaan, mutta haavoituttuaan Sommessa hän työskenteli sotaministeriössä 1917-1918. Hänet lyötiin ritariksi 1926.


title: Frank Fox

text: Sodan päätyttyä Fox palasi lehtityöhön ja kirjoittamaan kirjoja. Hän julkaisi muun muassa teoksen "Finland to-day" (London: A. & C. Black, 1926). Siitä ilmestyi 1928 uudistettu painos.


title: Wilga Rivers

text: Wilga Marie Rivers (13. huhtikuuta 1919 Melbourne, Australia – 23. kesäkuuta 2007 Watertown, Massachusetts, Yhdysvallat) oli australiainen kielitieteilijä ja professori. Hän oli romaanisten kielten ja kirjallisuuden professori Harvardin yliopistossa. Sitä ennen hän opetti Illinoisin ja Monash-yliopistoissa. Australiassa hän opetti Essendon High Schoolissa Victoriassa.


title: Wilga Rivers

text: Rivers tutki kielten opettamista ja kirjoitti aiheesta. Hän kannatti jo varhain siirtymistä audiolingvaalisesta menetelmästä kommunikatiiviseen ja vuorovaikutteisempaan opettamiseen.


title: Meredith Hooper

text: Meredith Jean Hooper (21. lokakuuta 1939 Adelaide, Etelä-Australia, Australia) on australialaisyntyinen kirjailija.


title: Meredith Hooper

text: Hooper suoritti Adelaiden yliopistossa B.A.-tutkinnon historiassa ja Oxfordin yliopistossa M.Phil.-tutkinnon brittiläisen imperiumin historiassa. Hän on ollut vierailijana Britanniassa Royal Institutionissa ja opettanut historiaa Adelaiden yliopistossa.


title: Meredith Hooper

text: Hooper käsittelee kirjoissaan eri aiheita, kuten luonnontieteitä, teknologiaa, taideaiheita, tutkimusmatkoja, ilmailua sekä Yhdysvaltojen ja Australian historiaa. Hän on kirjoittanut myös oppikirjoja sekä tietokirjoja lapsille. Joitakin kirjoja on käännetty eri kielille, suomeksi yksi, "Kullan jäljillä" ("Treasure seekers").


title: Meredith Hooper

text: The Australian Antarctic Divisionin valitsemana kirjailijana hän osallistui 1994 matkaan Antarktikselle, ja 1998–1999 hän oli Yhdysvaltain kansallisen tiedesäätiön kutsumana kirjailijana Antarktiksella säätiön Antarctica Artists and Writers Program -ohjelmassa. Hooper on saanut työstään useita palkintoja.


title: Meredith Hooper

text: Hooperin puoliso on radion parissa uransa tehnyt brittiläinen Richard Hooper, ja heidän poikansa on elokuvaohjaaja Tom Hooper.


title: Serum Institute of India

text: Serum Institute of India Pvt. Ltd. on vuonna 1966 perustettu intialainen bioteknologinen teollisuusyritys. Se on annosten kappalemäärällä mitattuna maailman suurin rokotteita valmistava yritys, ja valmistaa noin 1,3 miljardia rokoteannosta vuosittain.


title: Serum Institute of India

text: Yritys toimii miljardööri Cyrus Poonawallan hallitseman, vuonna 1896 perustetun Poonawalla Investment & Industries -holdingyhtiön tytäryhtiönä.


title: Serum Institute of India

text: Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)


title: Blount

text: Blount voi viitata ainakin seuraaviin asioihin:


title: Martta Sax

text: Martta Sax (20. tammikuuta 1906 – 5. toukokuuta 1934) oli 28-vuotias Limingan osuuskaupan myymälänhoitaja joka joutui ryöstömurhan uhriksi Kempeleellä toukokuussa 1934. Murhasta tuomittiin vuonna 1936 pientilallisen poika Kalle Jalmari Väisänen joskaan kaikki eivät olleet vakuuttuneita hänen syyllisyydestään ja epäilivät että tekijä olisi ollut Limingan osuuskaupalle velkaantunut ison talon isäntä.


title: Martta Sax

text: Tyrnävän Peilipoika-nimellä tunnetulta selvännäkijä Armas Pasaselta pyydettiin apua Saxin murhan selvittämisessä. Pasanen antoikin poliisille murhaajan tuntomerkit, mutta perimätiedon mukaan häntä uhkailtiin tämän jälkeen ja vaadittiin vaikenemaan asiasta.


title: Martta Sax

text: Kirjailija Pentti Haanpää sai päiväkirjamerkintöjensä mukaan alkusysäyksen romaanilleen "Isännät ja isäntien varjot" luettuaan lehdestä uutisen Saxin murhasta. Kirjan päähenkilö pulakauden ahdistama isäntä Jopi Herneinen surmaa romaanin lopussa osuuskaupan myymälänhoitaja Lyyli Kaislan jonka kanssa hänellä oli ollut suhde.


title: OnePlus 6

text: OnePlus 6 on OnePlusin valmistama älypuhelin, joka on OnePlus 5T:n seuraaja.


title: OnePlus 6

text: OnePlus julkaisi OnePlus 6:n 16. toukokuuta 2018 Lontoossa järjestetyssä tilaisuudessa. Myynti Suomessa alkoi 21. toukokuuta 2018.


title: OnePlus 6

text: Puhelin on saatavilla joko 6 tai 8 gigatavun RAM-muistilla, sisäistä tallennustilaa on 64, 128 tai 256 gigatavua. Puhelin julkaistiin aluksi kolmessa eri värissä: kiiltävä musta (Mirror Black), mattamusta (Midnight Black) ja valkoinen (Silk White).


title: OnePlus 6

text: Puhelimessa on Qualcomm Snapdragon 845 -prosessori ja Adreno 630 -grafiikkapiiri. Puhelimen AMOLED-näyttö on aiemmista OnePlusin puhelimista poiketen 19:9-kuvasuhteinen AMOLED-näyttö, jossa on lovi yläreunassa. Puhelimen etu- ja takaosa ovat kummatkin Gorilla Glass 5 -lasia. Sormenjälkitunnistin on puhelimen takana kameroiden alapuolella.


title: OnePlus 6

text: OnePlus 6:ssa on takana kaksoiskamera; Sony IMX 519 on ykköskamera, ja Sony IMX 376K vastaa bokeh-efektistä.


title: OnePlus 6

text: Puhelin on valmistajan mukaan vettä sietävä, mutta sitä ei ole sertifioitu IP-koodin mukaisesti. OnePlus suosittelee, ettei puhelinta käytettäisi veden alla. Tubettaja JerryRigEverythingin mukaan puhelimessa on IP67-luokitusta vastaavia kosteudenestoratkaisuja.


title: Remoksipridi

text: Remoksipridi (tuotemerkki Roxiam) on epätyypillinen neurolepti - joidenkin lähteiden mukaan tyypillinen - joka on ollut käytössä Euroopassa skitsofrenian ja akuutin manian hoitoon. Se on kuitenkin vedetty markkinoilta sen mahdollisesti aiheuttaman aplastisen anemian vuoksi, jota esiintyi yhdellä kymmenestätuhannesta potilaasta.


title: Remoksipridi

text: Remoksipridi toimii selektiivisenä D ja D reseptoreiden agonistina, ja se sitoutuu myös voimakkaasti sigmareseptoreihin.


title: Remoksipridi

text: Sen lyhyen puoliintumisajan vuoksi sitä annosteltiin kahdesti vuorokaudessa, vaikkakin sitä voitiin ottaa myös kerran päivässä depottabletteina. Sitä on myös käytetty lääkeaineresistentin skitsofrenian hoidossa.


title: Rosa Kettumäki

text: Rosa Kettumäki (s. 1991 Iitti) on suomalainen toimittaja. Kettumäki aloitti uransa runsaasti näkyvyyttä saaneilla reportaaseilla Ylen Nuorten Ääni -toimituksessa. Hän työskentelee tätä nykyä Ylen Perjantai-ohjelman juontajana. Aiemmin Kettumäki on työskennellyt muun muassa Ylen A-studiossa ja Aamu-TV:ssä.


title: Hönir

text: Hönir tai Hoenir (muinaisnorjaksi "Hœnir")on skandinaavisessa mytologiassa yksi kolmesta jumalasta, jotka olivat luomassa ihmisten sukukuntaa. Kaksi muuta olivat Odin ja Lodur (mahdollisesti Lokin toinen nimi). Odin antoi ensimmäisille ihmisille elämän, Lodur kielen, näön ja kuulon, kun taas Hönir antoi heille ymmärryksen ja tunteet. Tarujen mukaan Hönir oli nopein juoksija ja paras metsästäjä.


title: Hönir

text: Joissakin taruissa luojat ovat kuitenkin Odin sekä hänen veljensä Vili ja Ve. Odin antoi ensimmäisille ihmisille, Askrille ja Emblalle, elämän, Vili ymmärryksen ja Ve aistit sekä ulkomuodon.


title: Caltanissetta

text: Caltanissetta on kunta Italiassa Sisilian keskiosassa, ja se on Caltanissettan maakunnan pääkaupunki. Asukasluvultaan se on Sisilian yhdeksänneksi väkirikkain.


title: Caltanissetta

text: Kaupungin huomattavin nähtävyys on keskusaukion Piazza Garibaldin laidalla oleva Caltanissettan tuomiokirkko ("Cattedrale di Santa Maria la Nova"). Se on rakennettu 1500- ja 1600-luvuilla. Muita kirkkoja ovat 1600-luvulta peräisin oleva Pyhän Agathan kollegiaalinen kirkko ("Chiesa di Sant'Agata al Collegio"), sekä hieman sivummalla kaupungin keskustasta sijaitseva 1100-luvulta peräisin oleva luostarikirkko Abbazia di Santo Spirito. Kaupungin ulkopuolella ovat myös Sabucinan ja Gibil Gabibin arkeologiset kohteet.


title: Jalkapalloerotuomari

text: Jalkapalloerotuomari on jalkapallo-ottelussa järjestystä pitävä erotuomari. Hän varmistaa, että ottelussa noudatetaan jalkapallon sääntöjä, ja päättää muun muassa maalien hyväksymisestä ja ottelun lopputuloksen hyväksymisestä. Virallisissa jalkapallosäännöissä erotuomarin tehtävät on kuvattu luvussa 5.


title: Jalkapalloerotuomari

text: Jalkapalloerotuomarilla on ottelussa täysi toimivalta. Hänen tehtäviinsä kuuluu:


title: Jalkapalloerotuomari

text: Erotuomari rankaisee sääntöjä rikkovia pelaajia soveltuvin tavoin kuten varoituksin tai ulosajoin. Hän saa tarvittaessa myös poistaa taustahenkilöitä pelikentältä tai sen läheisyydeltä. Erotuomari määrää soveltuvat toimintatavat erilaisissa pelaajien loukkaantumistapauksissa. Hänellä on oikeus keskeyttää ottelu tilanteen niin vaatiessa. Hän voi myös antaa pelin jatkua rikkeestä huolimatta, jos se on rikotulle joukkueelle edullisempaa kun pelin keskeytys.


title: Jalkapalloerotuomari

text: Erotuomarin päätös on lopullinen, mutta hän saa itse muuttaa sitä ennen pelin jatkumista, jos hän huomaa sen itse virheelliseksi tai toisen erotuomariston jäsenen neuvosta. Erotuomari voi kysyä neuvoa muilta erotuomariston jäseneiltä tilanteissa, joita hän ei ole itse nähnyt. Jos erotuomari joutuu pois pelistä, peli saa jatkua avustavan erotuomarin valvonnassa seuraavaan pelikatkoon asti.


title: Jalkapalloerotuomari

text: Jalkapalloerotuomari käyttää kahdeksaa ennalta määrättyä käsimerkkiä eri pelitapahtumien kuten vapaapotkujen ja kulmapotkujen ilmaisemiseksi tai merkiksi siitä, että peli saa jatkua rikkeestä huolimatta.


title: Jalkapalloerotuomari

text: Erotuomarin pakollisia varusteita ovat pilli, kello, punainen ja keltainen kortti sekä muistiinpanovälineet. Erotuomari saa myös käyttää varusteita kommunikointiin muun erotuomariston kanssa sekä elektronista suorituskyvyn tai fyysisen suorituksen seurantajärjestelmää. Erotuomari ei saa käyttää muita elektronisia välineitä tai koruja.


title: Thastor

text: Petteri Enroos, paremmin tunnettu taiteilijanimeltään Thastor on suomalainen musiikkituottaja ja DJ. Thastor on kansainvälisesti yksi kuunnelluimpia suomalaisia Indie-Artisteja.


title: Thastor

text: Läpimurto tapahtui 2016 kappaleitten "Stockholm" "True Stories" ja Beach Euphoria (Deep house edit) noustua kansainvälisiin musiikkiblogeihin ja youtube vlogeihin.


title: Thastor

text: 6.8.2016 Thastor mainiittiin Helsingin sanomissa yhtenä lupaavimpana DJ / Tuottajana suomesta Samana vuonna Thastor alkoi keikkailemaan.


title: Thastor

text: Yksi Thastorin tunnetuimpia biisejä "Somewhere Only We Can Go" Feat Notelle joka julkaistiin 2016 sai merkittävää tukea isoilta kansainvälisiltä youtubettajilta, tuottajilta ja sosiaalisen median vaikuttajilta mm Laura lee


title: Thastor

text: 2017 Thastor esiintyi useilla festivaaleilla ja kesä päättyi Weekend Festival 2017. Thastor oli Deadmau5 kanssa viimeiset artistit 2017 vuoden Weekend Festivalissa


title: Thastor

text: 2018 alussa Thastor saavutti 6 miljoonaa kuuntelukertaa Spotifyssä.


title: Achraf Baznani

text: Achraf Baznani on marokkolainen taiteilija, elokuvantekijä ja surrealistinen valokuvaaja. Hän syntyi Marrakechissa vuonna 1979.


title: Achraf Baznani

text: Baznani aloitti valokuvauksen sattumalta saatuaan teini-iässä Kodak Ekstra compact 250 -kameran syntymäpäivälahjaksi. Baznani oppi valokuvauksen täysin itsenäisesti. Hän on tehnyt useita lyhytelokuvia ja dokumentteja. Näitä ovat "Walk" vuodelta 2006 ja "The Forgotten" vuodelta 2007. "Maahanmuuttaja" sai vuonna 2007 useita kansallisia ja kansainvälisiä palkintoja.


title: Harold Town

text: Harold Barling Town (13. kesäkuuta 1924 Toronto, Ontario – 27. joulukuuta 1990 Peterboroughin lähiseutu, Ontario) oli kanadalainen taidemaalari ja graafikko. Hän oli abstraktia taidetta edistäneen Painters Eleven -nimisen ryhmittymän jäsen. Hän oli suurilta osin vastuussa ryhmittymän nimestä ja näyttelyiden esipuheista.


title: Harold Town

text: Town opiskeli vuosina 1942–1944 Ontarion taidekorkeakoulussa. Hän piti ensimmäisen soolonäyttelynsä vuonna 1954. Hänen 1950–1960-lukujen työnsä heijasti hänen kiinnostustaan Willem de Kooningia, Pablo Picassoa ja Ontarion kuninkaallisessa museossa näkemäänsä aasialaista taidetta kohtaan. Hän edusti maataan Venetsian (1956, 1964) ja São Paulon biennaaleissa (1957, 1961). Kirjailijat Robert Fulford ja Alan Jarvis pitivät Townia yhtenä Kanadan huomattavimmista taiteilijoista.


title: Harold Town

text: Town sai Yorkin yliopiston kunniatohtorin arvon vuonna 1966, ja hänestä tehtiin vuonna 1968 Kanadan ritarikunnan upseeri.


title: Hugo Leichtentritt

text: Hugo Leichtentritt (1. tammikuuta 1874 Pleszew – 13. marraskuuta 1951 Cambridge, Massachusetts) oli saksalainen musiikintutkija ja säveltäjä. Hän opiskeli Harvardin yliopistossa, Pariisissa ja Berliinissä. Hänen opettajiensa joukossa oli Oscar Fleischer. Vuonna 1933 hän asettui Yhdysvaltoihin, jossa toimi luennoitsijana.


title: Hugo Leichtentritt

text: Leichtentritt kirjoitti muun muassa suositun elämäkerran Frédéric Chopinista. Hänen johdollaan opiskeli muiden muassa Arthur Berger.


title: Joseph Macerollo

text: Joseph Nicholas Anthony Macerollo (s. 1. lokakuuta 1944 Guelph, Ontario) on kanadalainen harmonikansoittaja, säveltäjä ja musiikkipedagogi. Hän aloitti harmonikansoiton 6-vuotiaana Nicholas Antonellin opettamana ja opiskeli myöhemmin muiden muassa Charles Camillerin johdolla.


title: Joseph Macerollo

text: Macerollo aloitti opettamisen The Royal Conservatory of Musicissa, Torontossa vuonna 1969 ja jatkoi opetustyötään siellä vuoteen 1985 saakka. Vuonna 1969 hän alkoi myös opettaa Queenin yliopistossa, vuonna 1972 Toronton yliopistossa ja vuonna 1987 Wilfrid Laurier -yliopistossa. Hän on esiintynyt muiden muassa Canadian Electronic Ensemblen, Chamber Players of Toronton sekä Orford- ja Purcell-jousikvartettien kanssa. Hän on pitänyt myös sooloresitaaleja. Hänen ohjelmistoonsa on kuulunut usein Milton Barnesin, Luciano Berion, Walter Buczynskin, Michael Colgrassin, Samuel Dolinin, George Fialan, James Hiscottin, Lothar Kleinin, Hope Leen, Alexina Louien, Phil Nimmonsin, Barbara Pentlandin, R. Murray Schaferin, Timothy Sullivanin, Morris Surdinin ja Gerhard Wuenschin teoksia. Macerollo on soittanut useimpien suurten kanadalaisorkesterien kanssa.


title: Joseph Macerollo

text: Macerollo oli vuosina 1970–1974 Kansainvälisten harmonikansoittajaliiton varapuheenjohtaja. Vuonna 1989 hänestä tuli New Music Concertsin puheenjohtaja. Vuonna 2013 hänet ylennettiin Kanadan ritarikuntaan.


title: Alexander Pauk

text: Alexander Peter ("Alex") Pauk (s. 4. lokakuuta 1945 Toronto, Ontario) on kanadalainen säveltäjä ja kapellimestari. Hän valmistui vuonna 1971 Toronton yliopistosta, jossa hän oli mukana perustamassa nykytaidemusiikin Array-ryhmää (sittemmin ArrayMusic).


title: Alexander Pauk

text: Opiskeltuaan lisää Euroopassa ja Japanissa Pauk vietti viisi vuotta Vancouverissa, jossa hän avusti Days, Months and Years to Come -musiikkiryhmän perustamisessa ja tuli nimitetyksi vuonna 1975 Vancouverin vuoden muusikoksi. Hän palasi Torontoon vuonna 1980 ja perusti kolme vuotta myöhemmin Esprit-orkesterin Kanadan ainoana puhtaasti nykyohjelmistoon keskittyneenä orkesterina.


title: Alexander Pauk

text: Säveltäjänä Pauk on ottanut vastaan lukuisia tilauksia muun muassa CBC:ltä ja Toronton sinfoniaorkesterilta. Hänen vaimonsa on Alexina Louie. Pauk ylennettiin Kanadan ritarikuntaan syyskuussa 2015.


title: Robert Piltch

text: Robert Philip ("Rob") Piltch (s. 25. joulukuuta 1956) on kanadalainen kitaristi ja säveltäjä. Hän opiskeli kitaransoittoa Eli Kassnerin, Tony Bradanin, Hank Monisin sekä Robert Hamiltonin johdolla, pianonsoittoa Darwyn Aitkenin ja sävellystä Gordon Delamontin sekä Sam Dolinin johdolla.


title: Robert Piltch

text: Piltch työskenteli jazzklubeilla Ted Mosesin ja muiden kanssa. Hän myös kiersi Kanadassa ja Yhdysvalloissa vuosina 1979–1980 David Clayton-Thomasin ja Blood, Sweat and Tearsin kanssa. Tämän jälkeen hän asettui työskentelemään Torontossa, jossa hän on soittanut nykyjazzia, fuusiomusiikkia ja klassista musiikkia. Hän on johtanut omia kvartetteja ja tehnyt yhteistyötä sellaisten henkilöiden kuin Hagood Hardyn, Ron Collierin, Lorne Lofskyn, Hugh Marshin sekä Don W. Thompsonin kanssa.


title: Robert Piltch

text: Robert Piltchin isä on Bernie ja veli David Piltch.


title: Swainsoniini

text: Swainsoniini eli tridolgosiiri (CHNO) on indolitsidiinirakenteisiin alkaloideihin kuuluva orgaaninen yhdiste. Yhdistettä tutkitaan lääketieteessä syöpien hoitoon.


title: Swainsoniini

text: Swainsoniini eristettiin ensimmäisen kerran Australiassa esiintyvästä hernekasveihin kuuluvasta "Swainsona canescens"-lajista. Sen jälkeen sitä on tavattu muistakin "Swainsona"-suvun lajeista sekä Pohjois-Amerikassa ja Aasiassa esiintyvistä kurjenherne- ("Astragalus") ja keulankärkilajeista ("Oxytropis"). Tämän lisäksi eräät sienet tuottavat swainsoniinia. Kasvit biosyntetisoivat swainsoniinia lähtien lysiinistä.


title: Swainsoniini

text: Swainsoniini on mannosidaasientsyymien inhibiittori. Tämän vuoksi mannoosia sisältävien glykoproteiinien metabolia ja käsittely eläimissä häiriintyy. Tämän seurauksena näitä glykoproteiineja kertyy eläinten keskushermostoon esimerkiksi aivoihin ja tämä aiheuttaa leesioita. Esimerkiksi Yhdysvalloissa swainsoniinia sisältäviä kasveja syöneen karjan on havaittu käyttäytyvän poikkeavasti leesioiden vuoksi. Swainsoniinimyrkytys voi myös johtaa karjan kuolemiin. Mannosidaasin estämisen lisäksi swainsoniini vaikuttaa myös luuytimeen, insuliinin ja lektiinien sitoutumiseen, aspartaattitransaminaasientsyymin aktiivisuuteen ja glykosidaasientsyymien toimintaan. Swainsoniinia on tutkittu käytettäväksi eräiden syöpien hoitoon ja se estää syöpiä muodostamasta etäpesäkkäitä.


title: Swainsoniini

text: Swainsoniini on optisesti aktiivinen yhdiste ja sen ominaiskiertokyky metanoliliuoksessa on +80.


title: Salmisaaren Liikuntakeskus

text: Salmisaaren Liikuntakeskus on Helsingin Salmisaaressa toimiva monipuolinen kokonaisuus eri liikuntamuotojen harrastajille. Keskuksessa on muun muassa kaksi jääkiekkokaukaloa, kolme täysimittaista sisähiekkakenttää beach volleyn harrastajille, kuntokeskus, tanssistudioita, viihdeklubi ja 31-metrinen kiipeilyseinä. Lisäksi keskus tarjoaa monia hyvinvointi- ja ravintolapalveluita. Keskuksessa on yli 20 000 neliömetriä liikuntatilaa.


title: Anton & Anton

text: Anton & Anton on suomalainen ruokakauppa, jolla on kauppoja Helsingin Ullanlinnassa ja Kruununhaassa. Anton & Antonilla on muun muassa ruokakassi- ja catering-palvelua. Ensimmäinen Anton & Anton perustettiin vuonna 2009, jolloin mukana oli jo nykyinen toimitusjohtaja Andrea Hasselblatt.


title: Anton & Anton

text: Vuonna 2013 yhtiön toiminta oli vaakalaudalla, mutta Heinon Tukku osti yhtiöstä suuren osan. Ketju avasi lisää myymälöitä ja alkoi toimittaa ruokakasseja asiakkaan kotiin internetissä tehtyjen tilausten pohjalta.


title: Anton & Anton

text: Vuonna 2018 liike sulki kolme kivijalkakauppaa, mutta 2018 se avasi kolme kioskia, joissa myydään valmisruokaa.


title: Moptin suurmoskeija

text: Moptin suurmoskeija eli Komoguelin moskeija on perjantaimoskeija Moptin kaupungissa Malissa. Sudanilaistyylinen rakennus on pystytetty vuosina 1933–1935 tai toisen tiedon mukaan vuosina 1936–1943.


title: Moptin suurmoskeija

text: Komoguelin kaupunginosassa sijaitseva savitiilinen moskeija on pystytetty aikaisemman, vuodelta 1908 peräisin olleen moskeijan paikalle. Se käsittää muurin ympäröimän rukoussalin ja sisäpihan. Rakennuksen pinta-ala on lähes sata neliömetriä ja korkeus viisitoista metriä. Kattoa kannattelevat qiblan suuntaan järjestetyt suuret pylväät. Rakennustyyli on saanut vaikutteita Djennén suurmoskeijasta, mutta sisältää myös paikallisia aineksia.


title: Moptin suurmoskeija

text: Moskeija restauroitiin Aga Khanin säätiön tuella vuosina 2004–2006. Työn aikana poistettiin vuonna 1978 lisätyt sementtirakenteet, jotka korvattiin perinteisillä materiaaleilla. Aga Khanin säätiö on myös kehittänyt Komoguelin infrastruktuuria ja avannut sinne maa-arkkitehtuuria esittelevän keskuksen.


title: Nonteismi

text: Nonteismi on oppi, joka tarkoittaa uskon puuttumista jumaliin tai Jumalaan. "Nonteisti" on vastaavasti henkilö, joka pitää jumalien tai Jumalan olemattomuutta tai olemassaoloa epäolennaisena. Nonteisti pitää teismiä, ateismia ja agnostismia vähämerkityksellisinä ja hylkää ne.


title: Nonteismi

text: Valtaosa nonteisteistä pitää Universumia persoonattomana, jota ehkä voisi kutsua luonnonlaiksi, joka on tietyssä mielessä ihmisen yläpuolella perimmäinen heille.


title: Vuomanahkajäkälä

text: Vuomanahkajäkälä ("Peltigera retifoveata") on nahkajäkälien sukuun kuuluva jäkälä. Sen yläpinta on harmaanruskea ja huopakarvainen. Alapinnalla on pitkään vaalean kullanruskeina pysyviä nukkakarvaisia suonia. Liuskat ovat 1,5–2 senttimetriä levitä. Kasvustot voivat olla jopa 20 senttimetriä halkaisijaltaan. Suomessa vuomanahkajäkälää on tavattu vain Oulangan kansallispuiston alueella. Sielläkin vain rotkolaaksojen varjorinteiden sammalikoissa. Sitä oletetaan kuitenkin löytyvän myös muualta Pohjois-Suomesta. Suomessa se on luokiteltu äärimmäisen uhanalaiseksi lajiksi.


title: Ruskonahkajäkälä

text: Ruskonahkajäkälä ("Peltigera rufescens") on nahkajäkälien sukuun kuuluva jäkälä. Sen yläpinta on harmaanruskea ja huopakarvainen. Alapinnan suonet ovat tummuvia ja koholla. Liuskat ovat 5–10 millimetriä leveitä ja niiden reunat ovat ylöskääntyneitä. Kasvaa kivennäismaalla kedoilla, sammalikoissa kallioseinillä ja puiden tyvillä. Suosii kalkki- ja ravinnepitoisia paikkoja. Yleinen koko Suomessa.


title: Ruskonahkajäkälä

text: Ruskonahkajäkälä muistuttaa huopanahkajäkälää. Sen kuitenkin erottaa huopanahkajäkälästä ylöspäinkääntyneistä ja jäykistä liuskoista.


title: Rover P6

text: Rover P6 on Roverin vuosina 1963–1977 valmistama ylellinen sedan-mallinen henkilöautosarja, jonka malleja olivat Rover 2000 (1963), V8-moottorilla varustettu Rover 3500 (1968) ja Rover 2200 (1973). P6-sarjan korvasi vuonna 1976 aloitettu Rover SD1 -sarja.


title: Rover P6

text: Rover-yhtiössä alettiin 1950-luvun keskivaiheilla suunnitella seuraajaa Rover P4 -mallille, kohderyhmänä nuoret uraansa rakentavat ammattilaiset. Suunnitteluryhmää johtivat Robert Boyle, Peter Bashford, Spencer King ja yhtiötä johtaneen Wilksin veljessarjan edustaja Peter Wilks. Päämuotoilijana toimi David Bache, joka on kertonut saaneensa P6:een vaikutteita futuristisesta Citroën DS -mallista. Moottoriksi valittiin kaksilitrainen nelisylinterinen bensiinimoottori. P6-mallin eli Rover 2000:n esitteli yleisölle vuonna 1963 Roverin uusi toimitusjohtaja William Martin-Hurst, joka oli tullut Spencer Wilksin seuraajaksi. Auto valittiin kaikkien aikojen ensimmäiseksi Vuoden autoksi 1964.


title: Rover P6

text: Vuosien myötä P6 sai kaksi muuta moottorivaihtoehtoa: vuonna 1968 V8 mallissa Rover 3500 ja hieman yli kaksilitraiseksi porattu nelisylinterinen mallissa Rover 2200 (ei siis 2,2-litraiseksi, kuten mallinimestä voisi päätellä). P6-sarjaa valmistettiin vuoteen 1977 saakka.


title: Rover P6

text: "Helsingin Sanomien" autotoimittaja Matti Jansson kuvaili vuonna 1973 esiteltyä Rover 2200 -mallia ”herrasmiehen autoksi”: mukavaksi, kevyeksi käsitellä ja hiljaiseksi, muttei rakettimaiseksi menijäksi.


title: Hikaru Hayashi

text: Hikaru Hayashi (; 1931 Tokio – 2012) oli japanilainen säveltäjä. Hän opiskeli vuosina 1951–1953 Tomojiro Ikenouchin (1906–1991) johdolla säveltämistä Tokion kansallisessa taide- ja musiikkiyliopistossa. Vuonna 1953 hän voitti Japanin taidefestivaalin suurpalkinnon G-duurisinfoniallaan. Hän voitti myös monia muita palkintoja uransa aikana. Hänen tuotantoonsa kuuluu sinfonioiden ohella oopperoita, kymmenittäin pianosarjoja ja -sonaatteja, kamarisonaatteja huilulle, viululle ja jousille sekä useiden elokuvien musiikit.


title: Jean-Jacques Dortous de Mairan

text: Jean-Jacques Dortous de Mairan (26. marraskuuta 1678 – 20. helmikuuta 1771) oli ranskalainen geofyysikko, tähtitieteilijä ja kronobiologisti. Hän syntyi Béziersissa 26. marraskuuta 1678. De Mairan menetti isänsä, François Dortous, 4-vuotiaana ja äidinsä 16-vuotiaana. Elämänsä aikana hänet valittiin moneen tieteellissiin seuriin ja teki tärkeitä löytöjä monissa aloissa mukaan lukien muinaisissa teksteissä ja tähtitieteessä. Hänen havainnot ja kokeet myös inspiroi biologisen sisäisen kellon tutkimisen. 92-vuotiaana hän kuoli keuhkokuumeeseen Pariisissa 20. helmikuuta 1771.


title: Vedenalainen kanjoni

text: Vedenalainen kanjoni on merenpohjassa mannerjalustan ja mannerrinteen läpi tunkeva kiilamainen kanjoni. Se on usein kohtisuorassa rantaan nähden, ja sen loppupää on usein viuhkanmuotoinen sedimenttimuodostelma.


title: Vedenalainen kanjoni

text: Kanjoneita on maailman valtamerten kaikissa osissa yhteensä yli 100 kappaletta. Pisin on 800 kilometrin pituinen, loppupäästään 1,2 kilometrin syvyinen Kongon kanjoni Kongojoen edustalla. Toinen suuri vedenalainen kanjoni on New Yorkin edustalla Hudsonjoesta jatkuva Hudsonin kanjoni.


title: Vedenalainen kanjoni

text: Vedenalaiset kanjonit ovat saattaneet syntyä vulkaanisen toiminnan ja siihen liittyvien erityisten pohjaa kuluttavien vyörynomaisten, sedimenttejä mukanaan kuljettavien virtausten eli sameavirtojen seurauksena.


title: Luettelo Australian yliopistoista

text: Tämä on luettelo Australian yliopistoista.


title: Luettelo Australian yliopistoista

text: Australiassa on 43 yliopistoa. Niistä 40 on julkisia, kaksi on kansainvälisiä ja yksi on yksityinen erikoisalan yliopisto. Yksityisiä ovat Carnegie Mellon -yliopisto, Australia, katolinen University of Notre Dame Australia ja kolmantena Torrensin yliopisto, Australia


title: Hähkänä

text: Hähkänä on taajama ja kylä Salossa entisen Perttelin kunnan alueella. Alueella sijaitsee Hähkänän päiväkoti sekä Hähkänän koulu. Lisäksi Hellalla on ollut suuri tehdas Hähkänällä. Alue rajautuu pohjoisessa Salonjokeen (Uskelanjokeen), lännessä Haukkalaan, etelässä metsään ja idässä Nummikulmaan, joka joskus luokitellaan myös osaksi Hähkänää. Aluetta halkoo yhdystie 2408. Hähkänän postinumero on 24280.


title: Gullveig

text: Gullveig on skandinaavisessa mytologiassa noita, joka kuului vaanien jumalsukuun. Hänessä oli joitakin demonisia piirteitä, ja hänen kauttaan maailmaan tuli kullanhimo, johon jopa aasat lankesivat. Aasat yrittivät kolme kertaa polttaa Gullveigin, siinä kuitenkaan onnistumatta. Nämä tapahtumat johtivat aasojen ja vaanien sotaan.


title: Ágios Sérgios

text: Ágios Sérgios (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen Yeni Boğaziçi muodostaa Yeni Boğaziçin kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Ágios Sérgioksen kylän väkiluku (2011).


title: Ágios Sérgios

text: Ágios Sérgios sijaitsee Kyproksen itärannikolla Famagustanlahden rannalla noin 10 kilometriä pohjoiseen Famagustan kaupungista. Antiikin aikana sen paikalla sijaitsi Salamiin kaupunki, joka oli saaren merkittävimpiä.


title: Choirokoitía (kylä)

text:
Choirokoitía () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Choirokoitían kylä sijaitsee Kyproksen eteläosissa noin 30 kilometriä lounaaseen Lárnakan kaupungista. Kylä tunnetaan ennen kaikkea sen läheltä löydetystä merkittävästä neoliittisen kauden aikaisen kylän arkeologisesta kohteesta, joka tunnetaan kylän mukaan nimellä Choirokoitía (usein "Khirokitia").


title: Gerólakkos

text: Gerólakkos (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa Lefkoşan alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Alayköy muodostaa Alayköyn kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Gerólakkoksen kylän väkiluku (2011).


title: Gerólakkos

text: Gerólakkoksen kylä sijaitsee linnuntietä noin 12 kilometriä itään Nikosian keskustasta.


title: Kookospähkinäsota

text: Kookospähkinäsota oli Papua-Uuden-Guinean sotilaiden ja Espiritu Santon kapinallisten välinen yhteenotto vähän ennen ja jälkeen Vanuatun tasavallan itsenäistymistä.


title: Kookospähkinäsota

text: Ennen Vanuatun itsenäistymistä se tunnettiin nimellä Uudet-Hebridit. Iso-Britannia ja Ranska hallitsivat Uusia-Herbidejä yhdessä. Vuonna 1980 Ranska ja Iso-Britannia päättivät, että Vanuatu saisi itsenäisyyden 30. heinäkuuta 1980.


title: Kookospähkinäsota

text: Heinäkuun alussa Nagriamel-liikkeen johtaja Jimmy Stevens johti vastarintaa kolonialistisia virkamiehiä ja itsenäisyyssuunnitelmia vastaan. Kapina kesti 12 viikkoa. Kapinalliset saartoivat Santo-Pekoan lentokenttää, tuhosivat kaksi siltaa ja julistivat Espiritu Santon saaren itsenäiseksi nimellä Vemerana. Steveniä kannattivat ranskankieliset maanomistajat ja yhdysvaltalainen Phoenix-säätiö.


title: Kookospähkinäsota

text: 8. kesäkuuta 1980 Uusien-Herbidien hallitus pyysi Britanniaa ja Ranskaa lähettämään joukkoja tukahduttamaan Espiritu Santon kapina. Ranska kielsi Britanniaa lähettämästä joukkoja, eivätkä saarella olleet ranskalaiset sotilaat taistelleet kapinallisia vastaan. Itsenäistymispäivän lähestyessä Walter Lini pyysi Papua-Uutta-Guineaa lähettämään joukkoja puuttumaan asiaan. Papua-uusiguinealaisten joukkojen ollessa matkalla Espiritu Santolle lehdistö alkoi kutsua sotaa kookospähkinäsodaksi.


title: Kookospähkinäsota

text: "Sota" oli kuitenkin lyhyt ja erikoinen. Espiritu Santon asukkaat toivottivat papua-uusiguinealaiset tervetulleiksi melanesialaistovereina. Stevensin kannattajat olivat aseistautuneet jousilla, nuolilla, kivillä ja lingoilla. Sodassa oli muutamia tappioita, ja sodalle tuli äkillinen loppu. Kun Stevensin poikaa kuljettanut ajoneuvo ajoi elokuun loppupuolella papua-uusiguinealaisen tiesulun läpi, sotilaat avasivat tulen ajoneuvoa kohti, ja Stevenin poika sai surmansa. Antauduttuaan pian tapahtuneen jälkeen Jimmy Stevens sanoi, ettei uskonut kenenkään kuolevan kapinassa.


title: Kookospähkinäsota

text: Stevensin oikeudenkäynnissä paljastui Phoenix-säätiön antama tuki. Myös Ranskan hallituksen antama salainen tuki paljastui. Stevens sai 14 vuotta vankeutta, ja hän vapautui vuonna 1991.


title: Koúklia

text:
Koúklia () on kylä ja kyläyhdyskunta ("koinótita") Páfoksen alueella Kyproksen tasavallassa Kyproksen saarella. Sen väkiluku on (2011).
Koúklian kylä sijaitsee noin 16 kilometriä itäkaakkoon Páfoksesta ja noin 40 kilometriä länteen Limassolista. Se on rakennettu noin 85 metrin korkeuteen merenpinnasta laskettuna. Kylä sijaitsee samalla paikalla kuin Palaipafos eli alkuperäinen antiikin aikainen Pafoksen kaupunki. Palaipafoksen arkeologinen alue, mukaan lukien merkittävän Afroditen pyhäkön jäänteet, on kylän merkittävin nähtävyys.


title: Koúklia

text: Kylän nimen oletetaan olevan peräisin Bysantin keisareiden henkivartijoiden nimityksestä "kubikularios" ("kouvikoulários"), ja alueen maiden oletetaan kuuluneen jollekin tällaiselle henkilölle. Alue tunnettiin keskiajalla nimellä "Kuvuklia" ("Kouvouklia").


title: Léfka

text:
Léfka (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa Lefken alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Lefke muodostaa Lefken kunnan, joka ei ole Kyproksen tasavallan tunnustama, ja toimii Lefken alueen keskuksena. Koko kunnan väkiluku on ja varsinaisen Léfkan kylän väkiluku (2011).
Léfka sijaitsee Kyproksen luoteisosassa lähellä Mórfounlahden rantaa ja Kyproksen jakavaa vihreää linjaa.


title: Pedoulás

text:
Pedoulás () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Pedouláksen kylä sijaitsee Tróodos-vuoristossa Kyproksen läntisissä sisäosissa noin metrin korkeudella merenpinnasta laskettuna, linnuntietä noin 56 kilometriä lounaaseen pääkaupunki Nikosiasta. Kylän nähtävyyksiin kuuluu Arkkienkeli Mikaelin kirkko ("Archángelos Michaíl"), joka on yksi Unescon maailmanperintöluetteloon kuuluvista Tróodoksen maalatuista kirkoista. Sen yhteydessä toimii bysanttilainen museo. Saaren merkittävin luostari Kýkkoksen luostari sijaitsee noin 15 kilometriä kylästä länteen.


title: Politikó

text: Politikó () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Politikó

text: Politikón kylä sijaitsee Kyproksen keskiosissa linnuntietä noin 22 kilometriä lounaaseen saaren pääkaupungista Nikosiasta. Antiikin aikana kylän paikalla sijaitsi Tamassoksen kaupunki. Kylässä sijaitsee Pyhän Herakleidioksen luostari ("Moní Agíou Irakleidíou").


title: Rizokárpaso

text:
Rizokárpaso (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa İskelen alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen Dipkarpaz muodostaa Dipkarpazin kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Rizokárpason kylän väkiluku (2011).
Rizokárpason kylä sijaitsee Kyproksen koilliosan pitkällä Karpasían niemimaalla noin 20 kilometriä sen kärjestä. Antiikin aikana kylän lähellä sijaitsi Karpasian kaupunki.


title: Tríkomo

text:
Tríkomo (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa İskelen alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen İskele muodostaa İskelen kunnan, joka ei ole Kyproksen tasavallan tunnustama, ja toimii İskelen alueen keskuksena. Koko kunnan väkiluku on ja varsinaisen Tríkomon kylän väkiluku (2011).
Tríkomon kylä sijaitsee Kyproksen koillisosassa Karpasían niemimaan juuressa, noin 22 kilometriä pohjoiseen Famagustan kaupungista ja noin 50 kilometriä itäkoilliseen Nikosiasta.


title: Vatilí

text: Vatilí (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen Vadili muodostaa Vadilin kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Vatilín kylän väkiluku (2011).


title: Vatilí

text: Vatilín kylä sijaitsee Kyproksen itäisissä sisäosissa noin 25 kilometriä itäkaakkoon Nikosian kaupungista.


title: Vince Staples

text: Vincent Jamal Staples (s. 2. heinäkuuta 1993), tunnetaan paremmin taiteilijanimellään Vince Staples on yhdysvaltalainen hip-hop artisti. Hän kuuluu hiphop-yhtye Cutthroat Boyziin ja on vieraillut monilla entisen hiphop-yhtye Odd Futuren kappaleilla. Uransa aikana Staples on julkaissut kaksi studioalbumia, Summertime '06 (2015) ja Big Fish Theory (2017).


title: Vince Staples

text: Staples syntyi Comptonissa, Kaliforniassa mutta eli suurimman osan nuoruudestaan Long Beachillä. Hän on avoin entisistä yhteyksistä katujengeihin. Hänet myös valittiin vuoden 2015 XXL Freshmaniksi


title: Flume

text: Harley Edward Streten (s. 5. marraskuuta 1991), joka tunnetaan paremmin taiteilijanimellään Flume, on australialainen elektronisen musiikin tuottaja ja DJ. Hän on julkaissut kaksi studioalbumia uransa aikana, "Flumen" (2012) ja "Skinin" (2016). Streten perusti myös Chris Emersonin kanssa duon What So Notin vuonna 2010. Häntä pidetään yhtenä future bass -tyylilajin pioneereina.


title: Flume

text: Streten on tuottanut uransa aikana kappaleita muun muassa hip hop -muusikolle Vince Staplesille ja poplaulaja Lordelle. Hänen toinen albuminsa voitti parhaan elektronisen musiikin albumin palkinnon Grammy-palkintogaalassa.


title: Kanavanippu RTRS-1 (Venäjä)

text: Kanavanippu RTRS-1 (Venäjä) on Venäjän televisio- ja radiolähetinverkosto RTRS:n (Rossijskaja televizionnaja i radioveštšatelnaja set) operoima Venäjän maanpäällisen digitaalisen televisioverkon kanavanippu, jota välitetään DVB-T2 teknologialla UHF-taajuusalueen kanavilla. Kanavanippuun kuuluu kymmenen maksutonta tv-kanavaa ja kolme maksutonta radiokanavaa.


title: Kanavanippu RTRS-1 (Venäjä)

text: RTRS-1 kanavanipun lähettämisessä käytetään SFN-teknologiaa (Single Frequency Network), joka mahdollistaa saman lähetystaajuuden käyttämisen useamman lähekkäin olevan lähetysaseman kesken. Karjalan tasavallassa ja Leningradin alueella sijaitsevien lähetysasemien kautta kanavanipun lähetyksiä voi vastaanottaa paikoin myös Suomen puolella valtakunnanrajan läheisyydessä Etelä- ja Pohjois-Karjalassa sekä Kymenlaaksossa.


title: Kanavanippu RTRS-1 (Venäjä)

text: Tekniset tiedot:


title: Kanavanippu RTRS-1 (Venäjä)

text: Etelä- ja Pohjois-Karjalan sekä Kymenlaakson vastaisella Suomen lähialueella sijaitsevat lähetysasemat:


title: Kanavanippu RTRS-1 (Venäjä)

text: Karjalan tasavalta, Lahdenpohjan piiriKarjalan tasavalta, Sortavalan piiriLeningradin alue, Viipurin piiriLeningradin alue, Käkisalmen piiriTelevisiokanavat (kanavanumero, TV-kanava) Radiokanavat


title: Permanto

text: Permanto on kilpavoimistelussa 12 x 12 metrin suuruinen, kangaspäällysteinen joustava taso, jolla suoritetaan notkeus-, voima- ja tasapainoliikkeitä sekä voltteja.


title: Permanto

text: Permannoksi kutsutaan myös teatterin tai konserttisalin katsomon alinta, vaakasuoraa tai nousevaa tasoa istuimineen. Sen vastakohta on parveke tai parvi.


title: Permanto

text: Murteessa permannolla tarkoitetaan lattiaa.


title: Jughead Jones

text: Forsythe Pendleton Jones on yksi jännityssarja Riverdalen päähahmoista. Häntä näyttelee Cole Sprouse.


title: Jughead Jones

text: Jughead oli toisen vuoden oppilas Riverdale High Schoolissa, mutta sen jälkeen, kun hänen isänsä FP Jones, Southside Serpentsin johtaja oli pidätetty, hänet otettiin huostaan, minkä seurauksena hänen oli siirryttävä Southside Highin. Vaihdettuaan jengien ja huumeiden täyttämään lukioon, hän avasi uudelleen koulun lehden, Red and Blackin, jossa hän toimi toimittajana valokuvaaja Toni Topazin ja opinto-ohjaaja Robert Phillipsin kanssa, kunnes Phillips pidätettiin. Southside Highin sulkemisen jälkeen Jughead on kuitenkin palannut Riverdale Highiin. Hänen paras ystävänsä on Archie Andrews ja hän seurustelee Betty Cooperin kanssa. Hän on myös Southside Serpentsin jäsen, jonka hän liittyi isänsä pidätyksen jälkeen varoituksista huolimatta.


title: Jughead Jones

text: Kun isä tuomittiin vankeustuomioon, Jugheadin oli huolehdittava äidistään ja pikkusiskostaan, kuten hänen isänsä oli määrännyt. Hyväksyttyään Serpentsin tarjouksen liittymisestä jengiin, se on antanut hänelle mahdollisuuden saada apua sitä tarvitessaan, esimerkiksi etsiessään tietoa. Hän asuu isänsä perävaunussa, eikä hänen tarvitse asua enää sijaisperheensä kanssa. Kuten hän totesi Bettyille, isänsä perävaunussa asuminen ja hänen moottoripyöränsä ajaminen sai hänet tuntemaan, että hänen isänsä olisi aina hänen kanssaan mitä ikinä tapahtuisikin.


title: Jughead Jones

text: Sen jälkeen, kun Jughead oli siirtynyt Southside Highin, vaikka hän ei ollut virallisesti Southside Serpent vielä, he edelleen pitivät Jugheadia kuin perheenä hänen sukulaisuutensa johtajaan takia. Kuten Toni osoitti hänelle, Serpentsinä oleminen oli hänen veressään, ja totesi, että jäsenyys oli hänen syntymäoikeutensa. Vaikka hän kieltäytyi aluksi olemassa erossa jengistä, Serpentsit kunnioittivat häntä edelleen ja suojelivat häntä takaamalla, että he pitäisivät Jugheadin puolia aina kun heitä tarvitaan.


title: Jughead Jones

text: Serpentsiin liittymisen jälkeen Jughead otti yhteyttä Penny Peabodeen, joka tunnetaan nimellä Käärmeenlumoja, toivoen että tämä voisi auttaa hänen isänsä pois vankilasta. Penny kumminkin houkutteli hänet henkilökohtaiseksi huumekuljettajakseen ja sanoi, että Jughead täyttäisi näin velan, jota hänen isänsä ei ollut maksanut. Koska Pennyllä oli valvontakameran video Jugheadista (ja Archiesta) kantamassa isoa laatikollista huumeita, oli Jugheadin pakko suostua kuljettamaan säännöllisesti huumeita Southsiden varastosta Greendalen varastoon. Hänen isänsä kumminkin otti hänen paikkansa Pennyn huumekuljettajana vapautuessaan. Kun Jughead kieltäytyi hyväksymästä tätä ainoana vaihtoehtona, hän kutsui kokoon nuorempia Serpentsejä ja he huolehtivat Pennystä ajamalla hänet Greendaleen ja poistamalla raa'asti leikkaamalla häneltä kaikki Serpentsin tatuoinnit, mikä estäisi häntä koskaan palaamasta Southsideen.


title: Jughead Jones

text:
Jughead nähdään monesti istuvan joko yksin tai ystäviensä kanssa "Riverdalen sydämessä" Pop's Chock'lit Shoppessa, pienessä Pop Taten omistamassa kuppilassa.
Poika myös kirjoittaa romaania Riverdalesta, kotikaupungistaan, joka Jugheadin kirjoitusten mukaan saattaa näyttää pinnalta viattomalta, mutta joka on täynnä synkkiä salaisuuksia. Kirjassaan hän käsittelee esimerkiksi Jason Blossomin salaperäisestä kuolemaa ja kaupunkia riivannutta sarjamurhaajaa, Hoodia.


title: Hagood Hardy

text: Hugh Hagood Hardy CM (26. helmikuuta 1937 Angola, Indiana – 1. tammikuuta 1997 Hamilton, Ontario) oli kanadalainen säveltäjä, sovittaja, vibrafonisti, pianisti ja lyömäsoittaja. Hän loi menestyksekkään uran jazzin parissa ja sävelsi runsaasti elokuvia sekä televisiota varten. Hän myös teki kulta- ja platinalevytyksiä easy listening -artistina. Hän tuli ehkä parhaiten tunnetuksi hittisinglellään "The Homecoming", jonka hän alun perin kirjoitti televisiomainosta varten. Hän voitti kolmesti Juno-palkinnon ja sai useita muita Juno-ehdokkuuksia. Lisäksi hän voitti Gemini-palkinnon.


title: Hagood Hardy

text:
Hardy syntyi kanadalaiselle isälle ja yhdysvaltalaiselle äidille. Hänen isosetänsä Arthur Sturgis Hardy oli poliitikko. Kun Hardy oli pieni lapsi, hän muutti vanhempineen Brantfordiin, jossa hänen isoisänsä toimi tuomarina. Lopulta Hardy asettui perheineen Oakvilleen, jossa hän opiskeli pianonsoittoa Edna Lawrencen ja Ellen Scottin johdolla. Hän aloitti teini-ikäisenä myös vibrafonin soittamisen.
Early Years


title: Hagood Hardy

text: Suorittaessaan Toronton yliopistossa "Bachelor of Arts" -oppiarvoa pääaineinaan yhteiskuntaoppi ja taloustiede Hardy opiskeli yksityisesti Gordon Delamontin johdolla. Hän johti omaa yhtyettään vuosina 1957–1961 ja lähti sitten Yhdysvaltoihin, jossa hänen yhteistyökumppaneitaan olivat Gigi Gryce, Herbie Mann, Martin Denny sekä George Shearing. Myöhemmin Hardy piti Shearingia keskeisenä häneen vaikuttaneena muusikkona.


title: Hagood Hardy

text: Hardy palasi Torontoon vuonna 1968. Hän perusti Hagood Hardy Productions -yhtiön, joka erikoistui jinglejen tekoon muun muassa Kelloggsille, General Motorsille, London Lifelle ja Canadian Pacificille. Samana vuonna Hardy perusti basisti Ian Henstridgen ja rumpali Ricky Marcusin kanssa jazztrion. Kun kokoonpanoon olivat liittyneet Stephanie Taylor ja Carrie Romano vuonna 1969, otti yhtye käyttöön nimen The Montage. Yhtye esiintyi Atlantin valtameren molemmilla puolilla ja toimi vuoteen 1974 saakka. Hitti "The Homecoming" oli alun perin Salada Tealle vuonna 1972 sävelletty jingle, josta Hardy sitten teki uuden, vuonna 1975 levyttämänsä version.